OPPO Menampilkan Fattah Amin Sebagai Duta OPPO F11 Pro!

Kami dikhabarkan OPPO bersedia untuk melancarkan telefon terbaru mereka iaitu OPPO F11 Pro di Malaysia pada 19 Mac ini. Penambahan peranti baru ini adalah selaras dengan komitmen OPPO dalam menyediakan yang terbaik untuk pengguna.

Bagi menambah keterujaan ramai, OPPO dilihat mengalu-alukan kehadiran duta mereka sebelum ini iaitu Fattah Amin sebagai duta OPPO F11 Pro (selepas kerjasama menerusi siri OPPO F5). Nampaknya, kerjasama OPPO dengan Fattah pastinya membawakan lebih keseronokan pada acara pelancaran peranti tersebut nanti.

Sekadar makluman, OPPO F11 Pro membawakan paparan skrin berukuran 6.5 inci FHD+ (1080 x 2340 piksel) bersama penggunaan kamera “sorok”. Ia dijana oleh cip pemproses MediaTek Helio P70, memori 6GB RAM + 64GB dan bateri 4,000 mAh bersama pengecasan pantas VOOC 3.0.

Peranti ini juga mempunyai teknologi Hyper Boost bertujuan mengoptimumkan prestasi telefon. Dari segi kamera, ia dilengkapi sokongan dwi kamera utama 48MP + 5MP dan didatangkan kamera selfie ‘pop-up’ sebesar 16MP.

Ohh ya! Jangan lepaskan peluang merebut hadiah best daripada OPPO menerusi peraduan fotografi, Brilliant Portrait In Low Light.

Terbuka kepada semua dan 20 pemenang bertuah berpeluang memenangi sepasang pass eksklusif ke pelancaran OPPO F11 Pro di Malaysia dan cenderahati berupa pelembap udara eksklusif daripada OPPO! Tempoh peraduan sehingga 14 Mac 2019 dan KLIK SINI untuk sertai! Good Luck!


The Bridge Ditawarkan Secara Percuma Di Epic Games Store Sehingga 31 Januari

Epic Games Store terus memberikan yang terbaik kepada penggunanya dengan memberikan penawaran permainan percuma setiap minggu dan antara permitan yang ditawarkan adalah The Bridge.

Tawaran ini bermula sehingga hujung bulan ini iaitu 31 Januari 2020.

Buat yang tyda mengetahui, The Bridge adalah permainan tekaria yang dibangunkan oleh The Quamtum Astrophysicists Guild.


MWC 2017: LG G6 Diperkenalkan

Salah satu peranti yang dinanti-nantikan pada acara MWC 2017 akhirnya sudah diperkenalkan kepada dunia. LG G6 secara rasminya menjadi flagship terbaru dari LG yang nampaknya mengubah sedikit haluan mereka. Sebelum ini LG dikenali kerana memperkenalkan flagship dengan kebolehan yang agak terasing dari pesaing mereka, jika anda masih ingat LG pernah memperkenalkan flagship dengan fizikal peranti yang mempunyai kebolehan pulih sendiri dan juga konsep modular yang diperkenalkan pada model tahun lalu.

Tahun ini LG jelas meletakkan diri mereka sebagai pesaing di dalam kelompok elit dengan memperkenal peranti berkonsep bezel-less. Ramai yang sudah sedia maklum bahawa konsep ini adalah yang terkini dan bakal menjadi sesuatu yang cukup besar di dalam pasaran smartphone.

Bukan itu sahaja, LG juga memperkenalkan nisbah paparan yang agak unik pada LG G6 dengan paparan 18:9 dengan resolusi 2880 x 1440. Jadi pemilik peranti ini akan menikmati sebuah paparan yang memang benar-benar luas dan juga mempunyai kualiti resolusi yang baik. Selain itu LG juga menjadikan bucu paparan ini melengkung, menurut mereka perubahan reka bentuk ini menjadikan paparan LG G6 lebih baik dalam menyerap hentakan, lantas menambah ketahanannya.

LG G6 yang mempunyai dua kamera di bahagian belakang, satu dengan lensa biasa dan satu lagi dengan kebolehan menangkap gambar pada sudut yang luas. Kedua-duanya menggunakan sensor 13 Megapiksel, jadi tiada perbezaan kualiti yang ketara di antara kedua-dua kamera ini.

Harga dan tarikh pasaran masih belum diumumkan, kami akan mengemas kini berita LG G6 sekiranya syarikat tersebut memberikan maklumat terbaru.


Dato’ Sri Siti Nurhaliza Bakal Kembali Menjadi Duta vivo? Biar Betul?!

Vivo sememangnya terkenal sebagai sebuah jenama yang jelas berada dalam kelas tersendiri dan tidak pernah mengecewakan penggemar setianya! Daya penariknya yang menonjol sukar ditemui pada jenama yang lain.

Baru-baru ini, mereka sekali lagi menarik perhatian ramai dengan memberi gambaran mengalu-alukan kedatangan duta besar mereka sebelum ini iaitu Dato’ Sri Siti Nurhaliza menerusi beberapa poster acah yang tersebar di Facebook rasmi vivo Malaysia!

Perkara ini jelas memberi gambaran kepada semua bahawa vivo bakal bekerjasama dengan penyanyi tersohor Malaysia itu dalam memperkenalkan produk terbaharu mereka (selepas kerjasama sebelum ini menerusi vivo V5).

Apa?! Dato’ Sri Siti Nurhaliza akhirnya kembali?! Bagaimanapun, sabar dulu! Sama-sama kita tunggu vivo sendiri tampil menjawab semua persoalan ini! Kekal bersama eRing untuk lebih info terkini!


Smart Palm Menawarkan Sambungan WiFi Dan Stesen Mengecas Percuma Di Dubai

Dengan rekaan mirip seperti pokok palma, Smart Palm sebenarnya bukanlah sekadar tempat berehat semata-mata kerana ia sebenarnya menawarkan pelbagai ciri-ciri berteknologi tinggi yang mampu membuatkan anda kagum dan berminat untuk merasai sendiri pengalaman menggunakan segala fungsi yang ditawarkannya.

Untuk pengetahuan anda, Smart Palm merupakan sebuah tempat berehat atau kiosk yang menawarkan enam ciri-ciri utama iaitu sambungan hotspot WiFi, ciri keselamatan dengan sokongan kamera CCTV 360 darjah yang dilengkapi butang kecemasan, dikuasakan dengan panel solar, skrin maklumat komuniti dengan sokongan skrin sentuh, paparan skrin untuk notis awam atau iklan komersial, dan juga menawarkan stesen untuk pengecasan bateri peranti mudah alih yang sangat pantas.

Apa yang menariknya, perkhidmatan yang disediakan oleh Smart Palm ini boleh diakses oleh orang awam dan ianya ditawarkan secara percuma. Sungguhpun begitu, Dubai menjadi satu-satunya negara yang menawarkan Smart Palm dan setakat ini terdapat lebih daripada 50 poin Smart Palm di sepanjang persisiran pantai yang menjadi tumpuan pelancong.


Model Terbaru Vivo V5Plus, Tampilkan Dwi Kamera Hadapan Untuk Swafoto Sempurna

Selepas kemunculan Vivo V5 di pasaran tempatan, Vivo hari ini telah memperkenalkan model terbarunya, V5Plus yang merupakan model peningkatan bagi V5. Apa yang istimewanya model terbaru dari Vivo ini? Ia adalah peranti pertama yang tampil dengan penggambaran dwi kamera hadapan beresolusi 20 Megapiksel Sony IMX376 dan 8 Megapiksel dengan lampu tataan cahaya khas yang dikenali sebagai softlight.

Hasil gambar swafoto yang dihasilkan pastinya lebih natural dan terang ketika anda mengambil selfie di kawasan yang mempunyai cahaya terhad. Lebih istimewa, kamera hadapan juga boleh mengambil penggambaran bokeh.

Vivo V5Plus akan mula dijual pada hari ini, 21 Januari 2017 dengan harga RM 1,799 dan pembeli terawal bakal mendapat hadiah misteri sementara stok masih ada.

Reviu Eksklusif: Vivo V5, Perang Selfie Semakin Sengit


Maxis Memacu Tansformasi Digital Dengan Perlancaran Alat Indeks Kesediaan Digital pertama

Maxis telah melancarkan Indeks Kesediaan Digital (DRI), sebuah alat penilaian kendiri interaktif yang pertama seumpamanya dalam talian bagi membantu perniagaan menilai tahap kesediaan digital mereka. Inisiatif ini sebahagian daripada usaha berterusan Maxis bagi mempercepat transformasi digital negara.

Pelancaran maya DRI dihadiri oleh YB Dato Sri Dr. Haji Wan Junaidi Tuanku Jaafar, Menteri Pembangunan Usahawan dan Koperasi (MEDAC), serta Paul McManus, Ketua Pegawai Perniagaan Perusahaan Maxis.

Sempena pelancaran tersebut, Maxis dan MEDAC akan bekerjasama dalam beberapa inisiatif melalui agensi Kementerian – Institut Keusahawanan Nasional (INSKEN), TEKUN Nasional dan Institut Koperasi Malaysia (IKKM). Ini termasuk menjadikan DRI sebahagian dari modul dan latihan yang disasarkan INSKEN, meneroka kolaborasi di Bengkel Keusahawanan Digital Maxis, dan penyelesaian digital untuk segmen Mikro dan PKS. Maxis juga akan berkongsi progress tahunan mengenai kesediaan digital negara dengan agensi melalui pemahaman yang dihasilkan dari DRI untuk membantu mereka mengukur kadar penggunaan digital di negara ini.

Para peserta dapat mengikuti tinjauan DRI, yang menganalisis tiga tonggak utama dalam perniagaan: Kepuasan Pelanggan, Produktiviti Pekerja dan Kecekapan Operasi. Sebuah formula menentukan skor untuk setiap tonggak yang menjumlahkan jumlah skor untuk mengukur kesediaan digital – dari ‘Sedia’, ‘Hampir Sedia’, ‘Tidak Sedia’ dan ‘Bahaya’. Bersama dengan pemahaman yang komprehensif dan diperibadikan dalam perniagaan mereka, laporan akhir memberikan analisis pesaing, penanda aras industri serta cadangan mengenai penyelesaian digital yang paling sesuai untuk keperluan mereka. Syarikat juga boleh memilih untuk menindaklanjuti dengan bimbingan dari perunding Maxis yang berdedikasi.

Maxis bekerjasama dengan Vodafone untuk DRI bagi memanfaatkan pengalaman mereka dengan melancarkan Indeks serupa di Eropah yang memberi kuasa kepada perniagaan kecil untuk memulakan perjalanan digitalisasi mereka.

Keputusan awal dari alat DRI di antara 2,000 PKS di seluruh industri runcit, pembuatan, pengangkutan, hotel, restoran dan kafe (HoReCa), minyak dan gas, Kerajaan dan GLC, dan perkhidmatan profesional, menunjukkan pemahaman yang menarik:

Membantu Organisasi Mempercepat Penerapan DigitalSebelum ini, Maxis melancarkan kempen Retransformasi sebagai komitmen kepada syarikat rakan kongsi dalam perjalanan transformasi digital berskala besar mereka. Seruan syarikat untuk menilai semula pendekatan DX mereka diperkuat oleh IDC InfoBrief yang ditugaskan oleh Maxis, bertajuk Digital Transformation in Malaysia 2020. Sebagai Penyedia Penyelesaian Teknologi yang dikenal pasti oleh MDEC, Maxis juga telah membantu PKS memaksimumkan aspirasi digital mereka dengan perkhidmatan kesalinghubungan dan penyelesaian digital melalui Geran Digitalisasi PKS, termasuk pemasaran digital, Point-of Sale elektronik, penyelesaian kerja jarak jauh dan eDagang. PKS akan mendapat keuntungan dari satu titik sentuh Maxis untuk pengalaman onboarding digital lengkap yang tersedia di salah satu rangkaian runcit terluas di seluruh negara.


UL Bantu Majukan Teknologi Simpanan Pemvaksinan dengan Akreditasi Pertubuhan Kesihatan Sedunia Baharu

Dengan lonjakan yang dijangkakan terhadap keperluan untuk penyimpanan vaksin sebagai persediaan untuk pelancaran pemvaksinan COVID-19, ujian bertauliah Pertubuhan Kesihatan Sedunia akan membantu OEM penyejukan menjamin keandalan penyejukan dan ketekalan suhu yang mempengaruhi keberkesanan vaksin keseluruhan.

BENGALURU, India, 15 Julai 2020 /PRNewswire/ — UL, sebuah syarikat sains keselamatan global yang terkemuka, mengumumkan bahawa Makmal Penyejukannya di Gurugram, India, telah menerima akreditasi Pertubuhan Kesihatan Sedunia (WHO) sebagai makmal ujian pihak ketiga tentuan untuk peralatan penyejukan yang digunakan untuk menyimpan vaksin. Ini termasuk bilik sejuk, bilik penyejuk beku, peti sejuk dan penyejuk beku berkuasa solar, pek pendingin dan peralatan yang berkaitan. Di samping itu, akreditasi WHO membolehkan UL untuk menjalankan ujian jaminan kualiti penuh – pemasangan dan pelaksanaan di tapak – bagi bilik sejuk, bilik penyejuk beku dan peralatan berkaitan serta pendingin.

Akreditasi untuk UL merupakan sebahagian daripada proses Prestasi, Kualiti dan Keselamatan (PQS) WHO. PQS memberi prakelayakan kepada produk dan peranti agar negara-negara anggota WHO dan agensi-agensi pembelian Pertubuhan Bangsa-Bangsa Bersatu dapat membantu memastikan kesesuaiannya untuk digunakan dalam program imunisasi. Sebelum sesuatu produk atau peranti boleh dimasukkan ke dalam pangkalan data PQS, ia perlu diuji. Ujian penentusahan membuktikan sama ada produk tertentu daripada pengeluar tertentu memenuhi syarat-syarat bagi spesifikasi prestasi PQS yang berkaitan. Dengan akreditasi WHO, UL kini akan menjalankan ujian ini bagi mengesahkan prestasi, kualiti dan keselamatan. UL menerima akreditasi PQS untuk peralatan dan peranti penyejukan selepas mendemonstrasikan kepada pegawai-pegawai WHO berhubung keupayaan keselarasan Makmal Penyejukan UL mengikut piawaian atau kod amalan yang diterima sewajarnya di peringkat antarabangsa atau kebangsaan.

Akreditasi UL diberikan bilamana penyelidik di seluruh dunia menumpukan perhatian pada pembangunan vaksin COVID-19. Penghasilan dan pelaksanaan pengimunan yang mencukupi bagi menghentikan pandemik ini akan menjadi salah satu usaha pengeluaran perubatan yang paling besar dalam sejarah. Bagi mencapai tujuan ini, syarikat farmaseutikal, pembekal, kerajaan dan pertubuhan bukan berasaskan keuntungan sibuk mempersiapkan rantaian bekalan untuk mengendalikan sejumlah besar vaksin COVID-19 yang diperlukan. Rantaian bekalan vaksin bukan sahaja melibatkan pembuatan kandungan vaksin, tetapi juga penyimpanan suhu-terkawal bagi mengekalkan kualiti vaksin daripada peringkat penghasilan kepada pesakit. Kegagalan untuk mengekalkan vaksin pada suhu yang betul, termasuk vaksin yang digunakan untuk program imunisasi terhadap penyakit kanak-kanak, boleh mengakibatkan degradasi tekstur, perubahan warna, lebam dan pertumbuhan mikrob.

Todd Denison, naib presiden dan pengurus besar Bahagian Perkakasan, HVAC dan Pencahayaan UL berkata, “Ketika berbilion-bilion penduduk dunia tertunggu-tunggu akan vaksin COVID-19, agensi kerajaan, syarikat farmaseutikal dan organisasi penjagaan kesihatan di seluruh dunia akan meningkatkan keupayaan rangkaian sejuk vaksin. Mengekalkan kuantiti yang banyak dalam persekitaran yang dapat memelihara keberkesanan pemvaksinan dan menyediakan pesakit dengan faedah dihasratkan akan menjadi kunci untuk membasmi penularan COVID-19. UL berbesar hati diiktiraf oleh Pertubuhan Kesihatan Sedunia sebagai salah satu makmal bertauliahnya dan memainkan peranan yang penting dalam perlindungan kesihatan awam keseluruhan di seluruh dunia.”

Dengan akreditasi WHO, UL akan turut menguji peralatan penyejukan berkuasa solar mengikut piawaian produk WHO yang baharu. Peralatan penyejukan berkuasa solar dilihat amat penting untuk keberkesanan vaksin di negara-negara sedang membangun yang tidak mempunyai grid tenaga elektrik yang andal.

“Pendekatan oleh Pertubuhan Kesihatan Sedunia terhadap prakelayakan produk penyejukan bererti peralatan dan peranti terpilih telah memenuhi piawaian prestasi, kualiti dan keselamatan tertentu yang sesuai untuk keadaan lapangan serta ciri-ciri keselamatan awal-ke-akhir bagi membantu memastikan tiada mudarat yang ditimbulkan kepada pengguna, pesakit atau persekitaran sepanjang kitaran hayat produk ini,” kata Suresh Sugavanam, naib presiden dan pengarah urusan UL untuk Asia Selatan dan Afrika Sub-Sahara. “Akreditasi UL membantu memastikan produk memenuhi spesifikasi ini di samping turut mengukuhkan keandalan infrastruktur penyimpanan pengimunan dunia.”

Latar Belakang UL UL membantu mewujudkan dunia yang lebih baik dengan mengaplikasikan sains bagi menangani cabaran keselamatan, sekuriti dan kelestarian. Kami memperkasa kepercayaan dengan mendayakan penerimaan selamat produk dan teknologi baharu yang inovatif. Setiap orang di UL berkongsi minat yang sama untuk menjadikan dunia sebagai tempat yang lebih selamat. Kesemua usaha kami, bermula daripada penyelidikan bebas dan pembangunan standard, kepada pengujian dan perakuan, untuk menyediakan penyelesaian analitik dan digital, membantu meningkatkan kesejahteraan global. Perniagaan, industri, kerajaan, pihak berkuasa kawal selia dan orang awam meletakkan kepercayaan mereka kepada kami agar mereka dapat membuat keputusan yang lebih bijak. Untuk mengetahui lebih lanjut, kunjungi UL.com. Untuk mengetahui lebih lanjut mengenai aktiviti kami yang bukan berasaskan keuntungan, kunjungi UL.org.

Hubungan Akhbar  Poornima ChandrashekaraiahPemasaran Serantau – Asia SelatanUL T: +91.80.4138.4400 samb. 64588E: poornima.chandrashekaraiah@ul.com

Keywords: Computer Software Computer/Electronics Health Care/Hospital Infectious Disease Control Medical Equipment Medical/Pharmaceuticals Public Safety


Percuma vivo V9 Dengan Pelan Celcom FIRST™ Platinum

Celcom hari ini menawarkan vivo V9 secara percuma kepada para pelanggan yang mendaftar pelan Celcom First Platinum. Pelan pascabayar ini menawarkan data internet 60GB, panggilan tanpa had ke semua rangkaian, percuma 100GB Super VideoWalla, serta data tanpa had WhatsApp dan WeChat secara percuma.

Tawaran percuma ini juga diberikan kepada pelanggan yang mendaftar pelan First Platinum Plus, sementara untuk pelan First Gold Plus dan First Gold Supreme, pelanggan perlu membayar harga peranti bermula pada RM418. Para pelanggan yang mendaftar untuk mana-mana pelan di atas akan membawa pulang hadiah percuma bernilai RM199.

VivoV9 sebuah telefon pintar yang dilengkapi paparan penuh bertakuk, sistem dwi-kamera utama 16 MP + 5 MP, serta kamera swafoto 24 Megapiksel. Harga runcit yang dicadangkan di pasaran pula ialah RM1,399.

Bagi yang berminat untuk pelan yang ditawarkan, anda boleh ke berkunjung ke mana-mana Celcom Blue Cube seluruh Malaysia. Info lanjut boleh layari laman rasmi Celcom.

Rasmi! vivo V9 Berharga RM1,399 – Kamera Depan Sokong AI Face Beauty


[Tutorial] Servis Pembayaran Tanpa Tunai, Samsung Pay Kini Rasmi Di Malaysia

Setelah agak lama menunggu, Samsung baru-baru ini dengan rasminya memperkenalkan servis pembayaran tanpa tunai yang dikenali sebagai Samsung Pay. Jika sebelum ini hanya pengguna Maybank sahaja yang dapat menikmati servis Samsung Pay yang berada di dalam program open beta, kini lebih banyak kad bank dan kad ganjaran yang telah disokong. Nak tahu dengan lebih lanjut bagaimana Samsung Pay berfungsi, teruskan membaca!

Samsung Pay adalah perkhidmatan pembayaran mudah alih kad debit, kredit dan juga prabayar menggunakan peranti Samsung. Ia bukan sahaja menyokong  teknologi NFC (Near Field Communication), malah turut menyokong MST (Magnetic Secure Transmission) untuk membuat pembayaran.

Pengenalan perkhidmatan ini dilakukan atas permintaan pengguna di Malaysia, di mana 89% daripada pengguna telefon pintar Samsung Galaxy menyatakan minat untuk menggunakan Samsung Pay. Ini berdasarkan pada tinjauan yang dilakukan awal tahun ini oleh Samsung Malaysia Electronics, di mana 200 pengguna Malaysia telah menyatakan minat mereka terhadap Samsung Pay.

Sekarang lebih banyak bank yang menyokong Samsung Pay selain Maybank, di antaranya adalah CIMB Bank, Citibank, Standard Chartered dan akan datang Hong Leong Bank. Kesemua kad yang telah disenaraikan ini menyokong kad kredit (MasterCard & Visa), cuma Maybank sahaja yang boleh menawarkan penggunaan kad debit serta kad prabayar buat masa ini.

Buat masa sekarang, Samsung Pay hanya boleh dipadankan dengan beberapa peranti terpilih Samsung seperti Samsung Galaxy S7 / S7 edge, Galaxy S6 edge+, Galaxy Note5 serta siri Galaxy A (2016 & 2017).

Baca: Reviu Eksklusif: Samsung Galaxy A7 (2017), Smartphone Siri ‘A’ Pertama Kalis Air

Samsung Pay turut menerima kad ganjaran, di antara kad ganjaran yang sesuai dipadankan dengan Samsung Pay adalah BonusLink, Kenny Rogers, Tealive, Sunway Pals, Cosway dan beberapa lagi. Menurut Samsung, sehingga kini terdapat lebih 90 peratus peniaga di Malaysia dari sektor makanan, fesyen dan gaya hidup, supermarket serta pusat membeli-belah telah menyokong sistem Samsung Pay.

Kami telah mencuba menggunakan Samsung Pay di beberapa kedai yang boleh membayar menggunakan Samsung Pay, di antaranya adalah Parkson, Watson serta Tealive. Di sini kami ingin berkongsi pengalaman kepada anda semua.

1> Sebelum membuat pembayaran menggunakan Samsung Pay, anda perlu memasukkan kad kredit / debit atau kad ganjaran terlebih dahulu. Hanya perlu scan kad yang diinginkan, kemudian isi maklumat diri.

2> Menu utama terbahagi kepada lima kategori di antaranya adalah Payment cards, Loyalty cards, Promotions/Vouchers, Notices dan juga Settings.

3> Selain boleh memilih untuk meletakkan kata laluan nombor pin, pengguna juga boleh menggunakan teknologi pengimbas cap jari ketika membuat pembayaran.

4> Hanya perlu sentuh smartphone pada alat pembayaran menggunakan Samsung Pay (seperti dalam gambar) untuk membuat pembayaran.

5> Tiada sebarang limit harga pembelian yang diperlukan untuk membuat pembayaran menggunakan Samsung Pay. Semuanya terpulang kepada pengguna. Sebarang transaksi pembayaran akan dipamerkan pada aplikasi Samsung Pay anda.

Menurut pihak Samsung, ianya selamat digunakan memandangkan sebarang butiran peribadi pengguna akan dilindungi.

Selain smartphone milik Samsung, smartphone dari jenama apa lagi yang boleh digunakan?

Buat masa sekarang, hanya smartphone milik Samsung sahaja yang menyokong samsung Pay. Di antara model yang boleh dipadankan adalah Galaxy S7 / S7 edge, Galaxy S6 edge+, Galaxy Note5 serta siri Galaxy A (2016 & 2017).

Tidak seperti kad kredit yang mengenakan had tertentu, Samsung Pay tidak mengenakan sebarang limit untuk ada membuat pembayaran.

Negara apakah yang menyokong Samsung Pay?

Buat masa sekarang hanya boleh digunakan di beberapa negara seperti Korea Selatan, Amerika Syarikat, China, Sepanyol, Australia, Puerto Rico, Singapura, Brazil, Rusia, Thailand dan juga Malaysia.

Bagaimana jika saya ingin menggunakan Samsung Pay di luar negara?

Jika kad yang didaftarkan boleh digunakan di luar negara, anda juga boleh menggunakan kad tersebut untuk membuat pembayaran menggunakan Samsung Pay di negara yang disenaraikan di atas.

Apa yang perlu dilakukan sekiranya smartphone dicuri ataupun hilang?

Anda boleh menggunakan ‘Samsung Find My Mobile’ untuk Lock Samsung Pay dari jauh atau Wipe Samsung Pay untuk menghapuskan semua kad pembayaran berdaftar pada peranti anda.


Pendedahan Poster Siri HONOR 50: Dilancarkan Bulan Depan Dengan Reka Bentuk Kamera Dwi-Cincin!

HONOR akan melancarkan siri Honor 50 pada bulan Mei. Gambar di bawah adalah gambar pratonton yang belum dikongsi secara rasmi. Perhatikan reka bentuk sekeliling kamera.

Media asing juga menerima lakaran reka bentuk yang menunjukkan bahagian belakang telefon. Modul kamera akan mempunyai dua lingkaran, mirip dengan bahasa reka bentuk yang dilihat pada rendering Huawei P50 di Internet. Menariknya, bulatan di bahagian atas hanya akan memegang satu lensa, lingkaran di bahagian bawah akan memegang dua modul, dan ada lampu kilat LED di tengahnya.

Perkara di sebelah kanan nampaknya adalah penapis snap-on (atau lensa?), Yang mungkin disambungkan ke gelang kamera melalui magnet. Ini dapat menjelaskan mengapa hanya ada satu modul di dalam gelang atas (lensa perlu di tengah).

Masih belum dapat mengesahkan kesahihan berita ini, kami akan menunggu dan melihat!


Aplikasi MyYes4G Kini Boleh Dimuat Turun – Uruskan Data Dan Dapatkan Ganjaran

Para pelanggan YES kini lebih terurus dengan penawaran aplikasi MyYes4G. Melalui aplikasi ini, pelanggan kini lebih mudah memantau penggunaan kuota internet dan menyemak bil semasa mereka.

Di dalam aplikasi ini juga, pengguna boleh memperoleh maklumat akaun dan profil serta menguruskan beberapa akaun dalam satu-satu masa. Platfom mesra pengguna ini dilengkapi antaramuka mudah difahami dengan pilihan dwi-bahasa, Bahasa Melayu dan Bahasa Inggeris.

Selain itu, pembayaran bil atau penambahan pelan boleh dilakukan terus melalui atas talian tanpa perlu ke kaunter atau menelefon operator. Pengguna yang memegang kad kredit Maybank boleh melakukan transaksi menerusi Maybank2u dan setiap sejarah pembayaran akan disimpan secara automatik untuk tatapan di masa depan.

Dalam masa sama, pelanggan YES akan diberikan ganjaran dan promosi terkini melalui notifikasi termasuk pengguna yang menghadapi masalah pula boleh memanggil servis pelanggan “YesCare” untuk sebarang bantuan.

Mulai sekarang hingga 31 Ogos depan, setiap pelanggan prabayar ataupun pascabayar YES yang memuat turun aplikasi MyYes4G, mereka akan menerima data internet 4G LTE atau 4G Broadband sebanyak 1GB terus ke dalam akaun. Disamping itu, ganjaran lain juga akan turut ditawarkan kepada pelanggan-pelanggan YES di masa akan datang.


Menangi GP x Smiley Special Edition PowerBank!

Sekiranya anda tertarik dengan GP x Smiley Special Edition PowerBank ini, maka inilah peluang keemasan bagi anda memenangi power bank ini secara percuma!

4 Unit GP x Smiley Special Edition PowerBank akan diberikan secara percuma kepada pemenang bertuah! Tarikh tutup ialah 5 Julai 2016. Terima kasih atas tajaan GP Battery


OPPO Tampilkan OPPO F3 – Dengan Dua Kamera Di Hadapan Dan Paparan 5.5 Inci

Jika satu kamera swafoto pada telefon pintar anda tidak cukup, OPPO F3 boleh mengambil alih tugas yang sedemikian. Ini kerana, penampilan OPPO F3 adalah model alternatif jika anda merujuk kepada saiz paparan yang tidak terlalu besar seperti mana OPPO F3 Plus yang menggunakan saiz paparan 6 inci.

Resolusi pada paparan ini mencapai HD penuh 1080p dengan perlindungan Corning Gorilla Glass 5, cip kuasa daripada MediaTek MT6750T lapan teras, RAM sebesar 4GB dan storan 64GB menyokong slot kad microSD (sehingga 256GB).

Untuk prestasi kamera pula, di hadapan terletaknya dua sensor 16 Megapiksel + 8 Megapiksel PDAF dengan LED flash, dan 13 Megapiksel di bahagian kamera belakang. Bateri yang digunakan untuk menjana kuasa sebanyak 3200mAh dan sokongan VOOC Flash Charge.

Peranti ini akan mula dijual pada 13 Mei di pasaran India, Vietnam, Indonesia, Filipina dan Myanmar yang rata-rata permintaan pada segmen ini lebih tinggi. Harga yang disyorkan ialah USD320 (kira-kira RM1,388).


WiFi Lebih Pantas Di dalam Smartphone Dan Laptop Tahun Hadapan

Tahun 2017 menjanjikan perkembangan teknologi yang lebih menarik.

Menurut Wi-Fi Alliance, mereka kini sedang di dalam proses menyenaraikan peranti yang hadir dengan spesifikasi WiFi terbaru yang lebih pantas. Dikenali sebagai WiGig, spesifikasi baru ini dikatakan dua kali lebih pantas berbanding WiFi ketika ini.

Menurut Wi-Fi Alliance, WiGig akan hadir dalam kebanyakan peranti flagship pada tahun hadapan. Kepantasannya membolehkan WiGig menjadi sokongan utama kepada ekosistem VR semakin berkembang. Namun di sebalik pengumuman ini, dijangkakan bahawa WiGig akan diadaptasi para pengguna umum dengan perlahan, manakala perkembangan pesat dijangka akan berlaku di dalam sektor perniagaan.


iPhone SE Versi 2020 Kini Rasmi – Tampil Dengan Pemproses Apple Bionic A13!!!

Berita baik buat peminat iPhone apabila peranti iPhone SE 2 kini suda rasmi yang mana ia dijual pada harga bermula dari RM1999.

Jika dilihat dari dari aspek dalaman, peranti ini tampil dengan skrin 4,7″ LCD Retina Display yang pastinya memberikan tontonan terbaik kepada pengguna.

Dari aspek dalaman pula, ia dihadirkan dengan pemproses yang berkuasa iaitu Apple A13 Bionic dan dipadankan dengan storan sehingga 256GB.

Dari aspek kamera pula, ia dihadirkan dengan 12-MP (f/1.8) bagi kamera utama dan 7MP(f/2.2) bagi kamera hadapan. Apa yang pasti, ia hadir dengan sokongan pengecasan pantas 18W tetapi ia tidak dihadirkan bagi setiap pembelian.

Apa yang pasti, ia mengekalkan butang Home yang hadir dengan pengimbas cap jari Touch ID dan tampil dengan varian warna hitam, putih dan merah.

Berikut adalah harga bagi peranti ini:


Dua Lagi Peranti vivo Di Bawah RM800! Vivo Y81 RM749 & vivo Y71i RM559

Sekiranya anda mempunyai bajet terhad, terdapat banyak juga peranti di bawah RM800 yang bagus spesifikasi-nya. Salah satu adalah peranti dari vivo, terbaru kemas kini harga bagi kedua-dua peranti vivo Y81 dan Y71i telah diumumkan oleh pihak vivo.

Harga terkini Y81 adalah RM749 (harga asal RM799) dan Y71i adalah RM559 (harga asal RM599). Vivo Y81 merupakan peranti berukuran 6.2 inci dengan paparan HD+, sokongan MediaTek Helio P22 di bawah 3GB RAM dan 32GB RAM, dan 13MP kamera utama yang menyokong PDAF serta kamera hadapan 5MP.

Sementara Y71i lebih mesra pengguna dengan spesifikasi terdiri daripada skrin 5.99 inci, Snapdragon 425, 2GB RAM dan 16GB ROM, kamera utama 13MP serta kamera hadapan 5MP bersama kapasiti bateri 3360mAh.

Bagi yang berminat boleh beli di vivo Store.


OnePlus 7 Pro bakal Tersedia Dengan Warna Almond?

Keterujaan menantikan peranti terbaharu peranti terbaharu dari OnePlus iaitu Siri OnePlus 7 pastinya sangat ditunggu-tunggu. Pelbagai ketirisan info mengenai peranti ini.

Yang paling baharu adalah pendedahan 1 lagi warna baharu bagi peranti OnePlus 7 Pro telah tertiris iaitu Almond yang mana ia seakan-akan warna emas lembut. Ia tampak sangat menarik dan cantik.

Setakat ini sudah terdapat 3 warna yang diketahui iaitu Mirror Grey, Nebula Blue dan Almond. Apa yang menarik mengenai peranti ini, ia dikhabarkan akan dijana oleh cip pemproses Snapdragon 855 dan dilengkapi dengan kamera hadapan yang melaksanakan sistem pop up kamera yang memberikan tontonan penuh pada skrin hadapan. Skrinnya pula tampil dengan QHD+ 90Hz dengan sokongan HDR10+ serta mendapat pensijilan ketahanan air.

Harga bagi peranti ini masih belum diketahui lagi, namun desas-desus menyatakan bahawa OnePlus 7 Pro bakal dijual pada harga yang mahal.


Dapatkan Huawei Y6 (2018) Pada Harga RM584!

Sebelum ini, Huawei telah mengumumkan telefon pintar mampu milik yang diberi nama Huawei Y6 (2018). Kepada yang berminat, peranti ini telah mula dijual di pasaran tempatan pada 5 Julai 2018 dengan harga RM584 dan ditawarkan dalam dua pilihan warna iaitu hitam serta biru.

Bagi pelanggan Celcom Xpax, anda boleh mendapatkan telefon pintar ini secara percuma sekiranya anda pengguna pelan pascabayar Celcom Xpax (tertakluk pada terma dan syarat). Ia menawarkan dua komitmen bulanan yang boleh dipilih iaitu RM50 ataupun RM79! Untuk maklumat lanjut, boleh layari laman rasmi Celcom Xpax.


Playrix Melancarkan Homescapes, Permainan Susun Suai yang Menyeronokkan di AppGallery

– Permainan Homescapes yang amat popular ini akan tersedia bermula dari 10 Mac kepada semua pemain AppGallery di seluruh dunia dengan tawaran diskaun yang eksklusif dan bernilai hingga €10 untuk tempoh masa yang terhad

SHENZHEN, China, 12 Mac 2021 /PRNewswire/ — Digambarkan sebagai permainan yang paling menyeronokkan dalam siri Playrix, Homescapes akan tersedia kepada para pengguna AppGallery Huawei di seluruh dunia bermula dari 10 Mac dan seterusnya.

Homescapes ialah sejenis permainan yang terkenal yang mengajak para pemain menyelusuri pengalaman mengubahsuai rumah lama milik keluarga dengan menyelesaikan susun suai yang menarik, ia kini menawarkan hadiah-hadiah hebat sempena pelancarannya di AppGallery.

Semasa pelancaran, para pemain AppGallery baharu di seluruh dunia akan dapat menebus pek hadiah eksklusif bernilai €5.49 yang memberikan hayat percuma yang menyeronokkan selama tiga jam tanpa had, 10,000 unit syiling dan dua promosi Star, mata wang dalam permainan. Para pemain Huawei sedia ada juga akan menerima pelbagai promosi yang menawarkan kupon dan hadiah bernilai hingga €10.

Sebagai tambahan kepada tawaran menarik yang tersedia secara eksklusif buat para pemain AppGallery, peminat Homescapes, termasuk mereka yang tidak mempunyai peranti Huawei juga berpeluang untuk mendapat potongan harga tambahan sebanyak 35% pada pek permulaan dan perantis bermula dari 10 hingga 18 Mac.

Para peminat Playrix di seluruh dunia akan disediakan dengan cabaran pemulihan susun suai 3 padanan yang biasa, terkenal dan digemari ramai- serta pelbagai ciri-ciri baharu untuk diteroka, termasuk gabungan penggalak dan cetusan yang unik. Berlatarbelakangkan rumah agam bersejarah di jalan yang menghijau, pemain perlu memulih, mengubahsuai dan menghias setiap bilik dengan memilih barangan dan perabot kegemaran mereka untuk memulakan babak baharu dan meneroka kisah keluarga yang menyeronokkan di sepanjang proses tersebut. Para pemain akan mempunyai akses kepada ribuan pilihan reka bentuk, daripada gaya yang lebih konservatif kepada gaya moden untuk mencipta rumah impian mereka dengan kebebasan yang maksimum bagi meneroka kreativiti di sepanjang permainan interaktif tersebut.

“Kami gembira dapat menawarkan permainan Homescapes yang popular ini kepada lebih ramai pemain di seluruh dunia melalui kerjasama kami dengan AppGallery. Susulan kejayaan kami melancarkan Gardenscapes, kami teruja menyaksikan sambutan daripada para pemain Huawei dan tidak sabar menantikan maklum balas tentang pengalaman mereka,” kata Maxim Kirilenko, Ketua Pengarah Pembangunan Perniagaan Playrix.

Gardenscapes yang dilancarkan baru-baru ini merupakan siri Scapes Playrix yang pertama melakukan debut di AppGallery, kemasukan yang amat popular dalam siri ini dengan lebih 213 juta muat turun kumulatif di seluruh dunia dan mendapat pujian daripada para pemain permainan susun suai interaktif ini. Susulan popularitinya pada platform dan maklum balas yang positif, Homescapes diramalkan akan terus memacu momentum tersebut.

Huawei Menawarkan Sokongan Teknologi kepada Rakan Kongsi

Sebagai salah satu pasaran aplikasi global yang berkembang pesat, kerjasama Huawei dengan Playrix telah menyokong operasi yang kukuh yang diperlukan untuk setiap pelancaran – melancarkan kedua-dua permainan Gardenscapes dan Homescapes dalam masa beberapa bulan sahaja. Homescapes merupakan satu lagi contoh berkualiti tentang cara HMS Core Huawei dimanfaatkan pada permainan yang diintegrasikan dengan kit IAP bagi memastikan pengalaman yang lancar untuk pengguna dan juga pembangun.

“Sokongan dan bimbingan yang diterima daripada Huawei oleh pasukan kami sepanjang proses pelancaran AppGallery adalah amat hebat dan kami berbesar hati dapat menawarkan satu lagi permainan pertandingan susun suai padanan 3 yang popular disebabkannya,” kata Maxim Kirilenko, Pengarah Pembangunan Perniagaan Playrix.

Homescapes akan tersedia bermula dari 10 Mac 2021 melalui AppGallery.

Homescapes memperincikan promosi serantau seperti berikut:

Tentang AppGallery – Salah Satu daripada 3 Pasaran Aplikasi Paling Popular di Dunia

AppGallery ialah sebuah ekosistem pintar dan inovatif yang membolehkan pembangun mencipta pengalaman unik untuk para pengguna. HMS Core unik kami membolehkan aplikasi diintegrasikan pada seluruh peranti yang berbeza, yang memberikan lebih banyak kemudahan serta pengalaman yang lebih lancar – ini merupakan sebahagian daripada strategi “1+8+N” kami yang lebih luas di Huawei.

Visi AppGallery adalah untuk menjadikan AppGallery sebagai platform pengedaran aplikasi yang terbuka dan inovatif yang boleh diakses oleh pengguna dan pada masa yang sama, ia melindungi privasi dan keselamatan pengguna dengan ketat sambil memberikan pengalaman yang unik dan pintar kepada mereka. Sebagai salah satu daripada tiga pasaran aplikasi paling popular di dunia, AppGallery menawarkan pelbagai aplikasi global dan tempatan yang merangkumi 18 kategori termasuk navigasi & pengangkutan, berita, media sosial dan lain-lain. AppGallery tersedia di lebih 170 buah negara dan wilayah dengan lebih 530 juta pengguna aktif bulanan. Huawei telah bekerjasama dengan 2.3 juta pembangun di seluruh dunia dan jumlah muat turun daripada AppGallery telah mencecah 384.4 bilion kali dalam tahun 2020.

Keywords: Electronics Gaming Computer/Electronics Entertainment Mobile Entertainment Multimedia/Online/Internet Telecommunications New products/services


OnePlus 8T Bakal Dihadirkan Dengan Pengecasan Super Warp 65W?

Ada sesuatu yang menarik mengenai peranti OnePlus 8T apabila ia dikhabarkan bakal ditampilkan dengan Super Warp 65W.

MEnurut laporan daripada GSMaren, maklumat tertiris di tersebut, berkemungkinan terdapat juga versi ICe Blue.

Sejauh manakah kesahihannya belum dapat dipastikan. Jadi, sama-sama kita nantikan!!


Video Pendek Hannah Delisha Tunjuk Lebih Lanjut Kemas Kini Huawei Nova 2i

Huawei Malaysia hari ini melancarkan “Sheldon Tells You” di Facebook rasmi mereka. Ia merupakan video berdurasi lebih kurang 7 minit yang menyaksikan Sheldon menunjuk ajar dua orang gadis jelita mengenai dua ciri terbaru dalam kemas kini Huawei Nova 2i.

Baca juga: Reviu Huawei nova 2i

Menariknya di dalam video ini, ia menampilkan Hannah Delisha yang mencuba sendiri fungsi AR Lens dan Face Unlock. Hannah juga kelihatan sangat teruja semasa melakukan percubaan pada peranti Huawei Nova 2i disamping seorang lagi gadis jelita.

Huawei Nova 2i yang berada di pasaran boleh didapati dengan harga terbaru RM1,099 (harga lama RM1,299). Apa-apapun, jom tonton video di bawah ini…


Apple Mengumumkan Kemas Kini iOS 12.4 & WatchOS 5.6 – Kembalikan Fungsi Walkie Talkie

Apple hari ini telah mendedahkan kemas kini iOS 12.4 bagi peranti iPhone, dengan sokongan sistem pemindahan data dari iPhone lama ke iPhone baharu secara tanya wayar. Selain itu, sistem keselamatan pada iPhone turut menerima penambahbaikan pada kemas kini kali ini.

Berikutan dengan kemas kini iOS 12.4, Apple juga mengumumkan kemas kini WatchOS 5.6 dengan mengembalikan fungsi Walkie Talkie pada Apple Watch, di mana sebelum ini fungsi Walkie Talkie telah digantung diatas sebab perbualan pengguna mungkin diintip oleh pihak ketiga.


HONOR Akan Melancarkan Telefon Bimbit Skrin Lipat Pertama Magic X – Skrin Utama 8 Inci + Skrin Kedua 6.5 Inci!

Menurut laoran daripada blogger terkenal, ada berita bahawa HONOR akan melancarkan telefon bimbit skrin lipat pertamanya, yang akan menggunakan skrin utama 8 inci dan skrin sekunder 6.5 inci.

Mengenai skrin lipat baru HONOR,  sebelumnya menyatakan bahawa mesin tersebut akan diberi nama Magic X.

Terdapat juga agensi analisis asing yang memberitakan berita bahawa telefon bimbit skrin lipat HONOR akan dikeluarkan dalam waktu terdekat, dan akan menggunakan kaedah lipatan dalaman, dan pembekalnya adalah Visionox dan BOE.

Telefon bimbit HONOR Magic X diposisikan sebagai kapal induk super, dan akan dilengkapi dengan pemproses Snapdragon 888 berbanding siri Huawei Mate. Ia dijangka dilancarkan pada separuh kedua tahun ini. Waktu pelepasan paling awal mungkin pada bulan Ogos dan yang terbaru mungkin pada bulan November.


Astro & Broadband Tawar 30Mbps Internet Jalur Lebar + Pek Keluarga Astro Pada Harga Serendah RM99!

TAWARAN HEBAT! Astro & Broadband kini manawarkan tawaran hebat – di mana pelanggan Astro dan Njoi sedia ada boleh menikmati 30Mbps internet jalur lebar dengan Pek Keluarga Astro pada harga serendah RM99 sahaja.

Selain itu, semua pelanggan juga bakal menerima akses percuma Astro GO yang membolehkan mereka untuk stream video mengikut keselesaan. Bagi pelanggan yang ingin menikmati lebih banyak kandungan dan Astro Ultra Box, mereka boleh menaik taraf ke Super Pack (100Mbps) pada harga RM250/bulan dan nikmati pemasangan percuma untuk Ultra Box. Pengalaman Ultra Box termasuk 4K UHD, Cloud Recording dan antaramuka baru yang mesra pengguna bersama cadangan kandungan lebih baik. Maklumat lanjut, layari Astro.


VeChain Bekerjasama Dengan Grant Thornton Blockchain Cyprus Untuk Sediakan Penyelesaian Rantaian Blok Lanjutan

SINGAPURA, 20 Ogos 2020 /PRNewswire/ — Grant Thornton Cyprus, salah satu rangkaian perkhidmatan profesional terbesar di dunia bagi syarikat perakaunan dan perunding bebas, bekerjasama dengan rantaian blok awam mesra syarikat terkemuka di dunia, VeChain.

Perkongsian ini bertujuan untuk memasangkan dan menggunakan penyelesaian rantaian blok maju VeChain untuk pelbagai industri dalam rangkaian pelanggan Grant Thornton. Calon pelanggan ialah penggiat utama industri masing-masing, yang merangkumi sektor makanan, farmaseutikal, logistik dan automotif, antara lainnya.

Menghubungkan Kepercayaan Menggunakan Teknologi Rantaian Blok

Pada bulan September 2018, Grant Thornton Cyprus mengembangkan perkhidmatan teknologinya dengan pelancaran barisan perkhidmatan rantaian blook baharu. Jabatan rantaian blok ini dimulakan dengan kerjasama jaringan global Grant Thornton, dengan kehadiran di lebih 135 negara.

Jabatan khusus akan bekerjasama dengan pakar teknikal dan perindustrian VeChain untuk menyampaikan dan melaksanakan perkhidmatan yang berkaitan dengan rantaian blok untuk pelanggan Grant Thornton, baik dari dalam maupun luar negara.

Penubuhan jabatan perkhidmatan rantaian blok yang berdedikasi membuktikan bahawa Grant Thornton Cyprus mempunyai visi dan pandangan jauh untuk mengenali potensi teknologi rantaian blok yang membolehkan penggunaan dan pertukaran data yang tidak dapat diubah dalam dunia perniagaan.

Sektor seperti pengurusan rantaian bekalan, tenaga boleh diperbaharui, e-dagang, hiburan, kesihatan, kewangan dan banyak lagi akan terjejas secara positif dengan penggunaan rantaian blok. Dengan perkongsian ini, teknologi rantaian blok terkemuka di industri VeChain akan membantu Grant Thornton Cyprus untuk memberikan penyelesaian terbaik yang boleh dipercayai oleh pelanggan mereka.

Perkongsian Membuka Pintu Kepada Ribuan Syarikat Untuk Mengamalkan Rantaian Blok

Dengan kemampuan pembangunan dalaman yang mantap ditambah dengan bimbingan profesional daripada rakan strategik seperti PwC dan DNV GL, VeChain telah menjalin kerjasama dengan banyak syarikat terkemuka merentas pelbagai industri dan meneruskan peningkatan berterusan dan penggunaan platform BaaS data sehenti, VeChain ToolChainTM.

Sunny Lu, Pengasas Bersama dan Ketua Pegawai Eksekutif di VeChain, berkata, “Pandemik ini telah menjadi penstrukturan semula susunan ekonomi global yang tidak dapat dielakkan, yang menekankan kepada keperluan mempercepatkan pendigitalan yang meningkatkan keperluan penyelesaian digital dalam pasca pandemik. Kami berdedikasi untuk meneroka lebih banyak senario perniagaan dengan rakan kongsi kami Grant Thornton Blockchain Cyprus dan teruja dengan jangkaan hasil daripada perkongsian ini. “

Dibangunkan menggunakan pengalaman luas VeChain dalam pelaksanaan teknologi rantaian blok dalam senario perniagaan sebenar, VeChain ToolChainTM telah menjadi alat standard perniagaan yang siap digunakan untuk penyepaduan dan penerimaan rantaian blok. Infrastruktur VeChain ToolChainTM yang mantap akan memberikan sokongan yang stabil, selamat dan cekap kepada Grant Thornton Blockchain Cyprus.

Menggabungkan perundingan profesional Grant Thornton dan teknologi rantaian blok terkemuka di pasaran VeChain, perkongsian ini akan membuka pintu kepada ribuan syarikat yang berminat untuk meneroka peluang dunia yang baharu melalui pelaksanaan teknologi ini.

Alexis Nicolaou, Pengarah Grant Thornton Cyprus bagi Distributed Ledger Technology berkata: “Seiring dengan kemunculan undang-undang yang mengatur Teknologi Rantaian Blok di Cyprus yang sudah pasti terjadi, Grant Thornton Cyprus sedang melabur dalam kerjasama dengan perniagaan terkemuka dalam industri ini, sehingga dapat memenuhi keperluan kumpulan pelanggannya dan syarikat tempatan dan asing yang lain. Rangkaian aplikasi yang luas yang ditawarkan oleh VeChain ToolChainTM, akan membantu kami dalam memenuhi keperluan tersebut dengan cara yang paling berkesan dan cekap”.

Sebagai platform rantaian blok awam mesra perusahaan terkemuka, VeChain bermula pada tahun 2015 dan menyasarkan untuk menghubungkan teknologi rantaian blok ke dunia nyata dengan menyediakan perusahaan dengan penyelesaian rantaian blok yang sesuai untuk keperluan perniagaan mereka dan membina platform ekosistem perniagaan bebas kepercayaan dan teragih untuk nilai perniagaan. Dengan VeChain ToolChain™, platform BaaS data sehenti, VeChain akan terus mempromosikan aplikasi teknologi rantaian blok berskala besar, membantu klien perusahaan dalam transformasi pendigitan, dan akhirnya merealisasikan visi jangka panjang untuk mendayakan ekonomi sebenar.

VeChain ialah pelopor aplikasi perniagaan dunia nyata, dengan operasi antarabangsa di Singapura, Luxembourg, Tokyo, Shanghai, Beijing, Paris, Amerika, Itali dan San Francisco. Dengan keupayaan pembangunan bebas yang mantap, dan panduan kepatuhan profesional rakan kongsi strategik kami, PwC (salah satu daripada empat syarikat perakaunan terkemuka di dunia) dan DNV GL (sebuah masyarakat penilaian dan pensijilan global terkemuka), VeChain telah menjalin kerjasama dengan banyak syarikat terkemuka dalam pelbagai industri, termasuk Walmart China, Bayer China, BMW, BYD Auto, PICC, H&M, ENN, Shanghai Gas, LVMH, DIG, ASI dll. Untuk maklumat lebih lanjut, sila lawati laman web rasmi www.vechain.com

Grant Thornton Cyprus ialah salah satu syarikat perakaunan tertua di pulau ini. Ditubuhkan pada tahun 1942, firma ini menjadi syarikat anggota dalam Grant Thornton International pada tahun 1982. Ia menawarkan pelbagai jaminan, cukai, khidmat nasihat pakar dan sokongan perniagaan kepada pelanggan dari syarikat awam dan syarikat multinasional hinggalah agensi kerajaan dan perniagaan swasta merentas spektrum industri. Sebagai syarikat ahli dalam Grant Thornton International, kami dapat menggabungkan pengetahuan dan pengalaman pasaran tempatan kami dengan teknologi, metodologi dan sumber kepakaran organisasi perkhidmatan profesional di barisan hadapan profesion perakaunan global

Pada bulan September 2018, Grant Thornton (Cyprus) Limited mengembangkan perkhidmatan teknologinya dengan pelancaran barisan perkhidmatan baharu. Jabatan teknologi lejar yang diagihkan (atau rantaian blok) telah memberikan khidmat nasihat yang berkaitan dengan pelaksanaan teknologi DLT untuk perniagaan tempatan dan asing.

Bekerjasama dengan jaringan global Grant Thornton, dengan kehadiran di lebih 135 negara, yang telah banyak melabur dalam bidang ini, pasukan ini akan menawarkan penyelesaian bersepadu termasuk laporan kelayakan, bukti konsep, reka bentuk teknikal, seni bina, pembangunan dan pelaksanaan teknologi lejar teragih. Untuk maklumat lebih lanjut, lawati laman web rasmi https://www.grantthornton.com.cy/services/distributed-ledger-technologies/


Iceland Beri Gambaran Penularan Awal Covid-19 dalam Populasi Dengan Tindak Balas Kesihatan Awam Kohesif

Kajian menggabungkan ujian dan pemeriksaan am bersasaran yang paling intensif terhadap mana-mana populasi setakat ini dengan penjujukan virus yang komprehensif daripada semua kes yang dikenal pasti bagi mengesan mutasi dan penularannya

Keputusan menekankan keberkesanan dan keperluan ujian, pengasingan agresif kes-kes dan penjarakkan fizikal serta kesegeraan untuk lebih banyak ujian dijalankan bagi membendung virus dan penyakit

REYKJAVIK, Iceland, 14 April 2020 /PRNewswire/ — Saintis-saintis di deCODE genetics dan rakan-rakan setara daripada Directorate of Health Iceland dan National University Hospital hari ini menerbitkan secara dalam talian kajian berasaskan populasi dalam New England Journal of Medicine berhubung penularan awal virus SARS-Cov-2 (menyebabkan penyakit Covid-19) di Iceland. Tujuan kajian ini dijalankan adalah untuk menyediakan pandangan yang selengkapnya bagaimana virus tersebar dalam sesebuah populasi, dalam kes ini satu daripada 360,000 dan menjalankan langkah-langkah ujian, pengesanan dan pengasingan awal dan agresif bagi membendung wabak tersebut. Keputusan menunjukkan bahawa kira-kira 0.8% daripada populasi keseluruhan dijangkiti oleh beberapa strain atau klad virus lalu menyokong faktor kebimbangan bahawa pembawa senyap virus menyebarkan penyakit berkenaan. Ini menunjukkan bahawa walaupun usaha oleh sistem kesihatan awam dilihat berkesan setakat ini bagi mengurangkan penyebaran sehingga kini, lebih banyak data, termasuk pemeriksaan populasi secara besar-besaran, akan menjadi kunci bagi memaklumkan usaha untuk membendung penularan virus tersebut di Iceland dalam jangka panjang.

“Kajian ini dibina berasaskan gabungan pemeriksaan bersasaran dan pemeriksaan populasi di lebih 60,000 ujian/juta pada 4 April, tarikh henti untuk data tersebut dalam kajian ini; tambahan 4,000 ujian/juta telah dijalankan di Iceland setiap hari sejak tarikh tersebut. Pihak berkuasa kesihatan Iceland mula menguji mereka yang pulang dari zon-zon berisiko tinggi (terutamanya pusat peranginan ski di Alps) dan mungkin mempunyai simptom pada awal Februari, sebulan sebelum mengenal pasti jangkitan SARS-Cov-2 pertama pada 28 Februari. Setakat 4 April, ujian bersasaran ini telah mengenal pasti 1221 kes daripada kalangan 9199 individu bergejala dan kontak mereka. Semua kes yang disahkan diletakkan di bawah pengasingan dan kontak mereka dikesan dan diletakkan di bawah kuarantin rumah selama 14 hari. Bagi melengkapi ujian ini dan memberi gambaran tentang penularan virus berkenaan dalam populasi umum, pada 13 Mac deCODE mula menguji para sukarelawan yang mendaftar untuk menjalani pemeriksaan percuma. Menjelang 1 April, seramai 10797 orang telah diperiksa melalui usaha ini, dengan 87 (0.8%) diuji positif. Dari 1 April hingga 4 April, tambahan 2283 orang individu telah diperiksa, dengan 13 (0.6%) yang diuji positif. Analisis daripada gabungan data ujian menunjukkan bahawa kanak-kanak dan wanita umumnya agak sukar mendapat jangkitan SARS-Cov-2 berbanding lelaki dan orang dewasa.

“Dalam usaha untuk memetakan dengan teliti epidemiologi molekul COVID-19 di Iceland kami berharap agar dapat menyediakan seluruh dunia dengan data untuk digunakan dalam usaha global yang kolektif bagi membendung penyebaran penyakit tersebut,” kata Kari Stefansson, Ketua Pegawai Eksekutif deCODE genetics dan penulis kanan kertas kajian tersebut.

deCODE menjujukkan virus tersebut daripada 643 orang individu dan melukis pengelasan haplotip berbeza (rantaian turutan varian) yang ditemui. Analisis data jujukan mendedahkan bahawa haplotip virus yang dikesan dalam ujian bersasaran peringkat awal hampir keseluruhannya daripada klad A2 yang berasal dari Austria dan Itali serta memasuki Iceland bersama orang ramai yang kembali daripada percutian bermain ski. Sebaliknya, kes-kes yang dikenal pasti dalam ujian bersasaran yang paling terkini dan dalam pemeriksaan populasi deCODE menunjukkan bahawa pelbagai haplotip klad A1 prevalen di negara-negara seperti UK yang menjadi suatu yang lebih biasa dan kini terdapatnya varieti haplotip yang luas dan semakin berkembang yang hadir dalam populasi berkenaan.

Hal ini menunjukkan bahawa virus tersebut memasuki Iceland dari banyak negara, termasuk negara yang sebelumnya dianggap berisiko rendah. Pada masa kini, 291 mutasi telah ditemui di dalam negara ini yang masih belum dikenal pasti di tempat lain. Salah satu utiliti penjujukan virus berkenaan adalah ia memungkinkannya untuk mengesan kontak dan jangkitan tambahan yang datangnya daripada kes-kes yang telah disahkan. Data ini dan hakikat bahawa kebanyakan jangkitan baharu datangnya daripada mereka yang telahpun menjalani kuarantin, menekankan keberkesanan umum usaha kesihatan awam bagi mengesan dan mengasingkan kontak ini dan selanjutnya mengawal penularan virus tersebut.

“Bagi membengkokkan lengkung pandemik ini secepat yang mungkin, kami memerlukan maklumat yang tepat secara saintifik mengenai bagaimana COVID-19 tersebar dalam masyarakat,” kata Robert A. Bradway, pengerusi dan ketua pegawai eksekutif di Amgen. “Saya percaya tindak balas pantas oleh deCODE terhadap keadaan kecemasan ini dan pandangan yang dihasilkan oleh mereka akan memberi seluruh pelosok dunia dengan asas saintifik yang lebih kukuh bagi membuat keputusan kesihatan awam.”

Berpangkalan di Reykjavik, Iceland, deCODE ialah peneraju dunia dalam menganalisis dan memahami genom manusia. Menggunakan kepakaran uniknya dalam genetik manusia digabungkan dengan kepakaran yang semakin berkembang dalam transkriptomik dan proteomik populasi dan sejumlah besar data fenotip, deCODE telah menemui faktor-faktor risiko untuk berpuluh-puluh penyakit biasa dan memberi pandangan utama terhadap patogenesisnya. Tujuan memahami genetik suatu penyakit adalah untuk menggunakan maklumat tersebut bagi mencipta cara baharu untuk mendiagnosis, merawat dan mencegah penyakit berkenaan. deCODE ialah subsidiari milik penuh Amgen (NASDAQ: AMGN).

Keywords:  Computer/Electronics Health Care/Hospital Infectious Disease Control Medical/Pharmaceuticals Multimedia/Online/Internet Publishing/Information Service Clinical Trials/Medical Discoveries New products/services Data Analytics STEM (Science，Technology，Engineering，Mathematics)


Netflix Bakal Terima 100 Juta Langganan Dalam Minggu Ini

Pertumbuhan jumlah pelanggan pada Netflix suku tahun kali ini tidak mencapai target mereka, tetapi dijangkakan mereka akan memperoleh hampir 100 juta pelanggan pada hujung minggu ini. Pada tahun ini juga Netflix telahpun menambah sehingga 4.95 juta pelanggan dari seluruh dunia, ini menjadikan pelabur melabur dalam industri hiburan global berkenaan meningkat.

Netflix dilaporkan telah membuat keuntungan sehingga USD178 juta di atas pendapatan USD2.68 billion dalam tempoh tiga bulan pertama tahun ini, berbanding keuntungan bersih USD28 juta di atas pendapatan sebanyak USD1.96 billion dalam tempoh yang sama pada tahun sebelumnya. Jumlah yang agak banyak ini tidak menjadi masalah untuk Netflix melabur USD1 billion lagi untuk tujuan pemasaran bagi menarik lebih ramai pelanggan.


Sehebat Manakah Samsung Galaxy S21 Ultra 5G!!!

Siri SAMSUNG Galaxy S21 telah dilancarkan secara rasmi!!  Antara tiga model berikut, apakah model yang paling korang sukai? Admin rasa akan ada banyak yang suka model Ultra yang paling berkuasa. Jika korang suka model Ultra,  korang memang akan berminat dengan reviu ini. Terima kasih SAMSUNG Malaysia kerana memberi SAMSUNG Galaxy S21 Ultra 5G untuk admin reviu.

Pandangan pertama terhadap Galaxy Note21 Ultra 5G agak bergaya dan penampilannya  lebih nice berbanding dengan siri Galaxy S20! Peranti ini hadir dengan 12GB + 256GB dalam warna Phantom Black. Rasa matte di bahagian belakang peranti ini menarik hati admin kerana ia sangat lembut dan selesa tanpa melekat cap jari.  Galaxy S21 Ultra 5G adalah peranti pertama yang menyokong S-Pen, skrin yang terbaik, reka bentuk baru dengan bingkai tengah dan modul lensa bersepadu, Wi-Fi 6E, pembesar suara dwi 3D dan fungsi kamera yang hebat!!  teruja! ! Jom kita tengok prestasi peranti ini!!

Semasa admin memegang SAMSUNG Galaxy S21 Ultra 5G, pandangan pertama ialah ia agak berat! Dilengkapi dengan skrin berukuran 6.8 inci, speaker di bahagian atas, serta pembesar suara di saluran kiri. Skrinnya mempunyai reka bentuk yang melengkung dan mengingatkan admin tentang reka bentuk skrin Galaxy Note 7 / FE, agak baik! Rangka tengahnya diperbuat daripada logam aluminium. Semua butang tertumpu di sebelah kanan dan maklum balas butangnya sederhana. Terdapat dua lubang mikrofon di bahagian atas dan slot kad SIM (tidak menyokong microSD), mikrofon, port pengecasan Type-C dan pembesar suara saluran kanan!

Bahagian belakangnya menggunakan matte yang tidak mudah melekat cap jari. Terdapat permukaan melengkung di empat sisi dan selesa untuk dipegang, tetapi bingkai tengahnya agak cembung, dan rasanya ada ruang untuk diperbaiki! Modul lensa di sudut kiri atas diperbuat daripada bahan logam aluminium yang terbentuk secara bersepadu dengan bingkai tengah, bentuknya agak menarik! Modul ini lebih menonjol kerana modul perkakasan lensa periskop memerlukan lebih banyak ruang. Walaupun begitu, ia masih lebih nipis berbanding dengan modul Galaxy Note20 Ultra 5G! Keseluruhan peranti ini menyokong kalis air dan debu IP68, ketebalan 8.9mm, berat 227g.

Bahagian depan Galaxy S21 Ultra 5G dilengkapi dengan skrin yang paling hebat dalam sejarah SAMSUNG. Parameternya ialah 6.8 inci QWHD+ (1440 × 3200) 20: 9 120Hz HDR10 + Dynamic AMOLED 2X. Permukaannya menggunakan Corning Gorilla Glass Victus yang paling keras dan memperkuatkan ketahanannya sebanyak 6 kali dengan nisbah kontras 3000000: 1 yang luar biasa.

Kecerahan automatik maksimumnya adalah 1500 nits. Sekiranya anda risau bahawa skrin akan menyakitkan mata anda pada waktu malam, peranti ini juga dilengkapi dengan fungsi perlindungan mata yang baru. Reka bentuk keseluruhan peranti ini melengkung dan menghasilkan gambar berdimensi tiga yang mengejutkan penglihatan korang!

Di samping itu, kadar segar semula Galaxy S21 Ultra 5G ialah 120Hz dan ia tidak akan bertukar antara 60Hz, 90Hz, dan 120Hz seperti peranti lain. Sebaliknya, ia hanya ada pilihan “standard” (60Hz) dan “optimum” (120Hz), kerana telefon akan mengesan kandungan paparan semasa korang menggunakan peranti ini dan buat penyesuaian. Contohnya, 120Hz akan digunakan untuk melayari laman Internet atau bermain permainan, manakala ia akan beralih ke antara 60Hz-90Hz semasa korang menonton filem, dan konten yang tidak bergulir akan dikurangkan menjadi 11Hz untuk memaksimumkan hayat bateri!

SAMSUNG biasanya akan melancarkan peranti menggunakan Snapdragon atau Exynos berdasarkan kawasan yang berbeza. Sebelum ini, Galaxy Note20 Ultra 5G menimbulkan perasaan tidak puas hati pengguna sebab prestasi versi Exynos 990 tidak sebaik seperti Snapdragon 865+. Untuk mengelakkan perkara yang sama berulang lagi, Galaxy S21 Ultra 5G yang dilancarkan di Malaysia akan dilengkapi dengan cip Exynos 2100 yang dapat bersaing dengan Snapdragon 888. Cip Exynos 2100 berdasarkan proses 5nm generasi baru, terdiri dari 1 × 2.9GHz Cortex-X1 + 3 × 2.80GHz Cortex-A78 + 4 × 2.2GHz Cortex -A55 komposisi lapan teras, dengan Mali-G78 MP14 yang bertanggungjawab untuk output GPU.

Prestasi Galaxy S21 Ultra 5G boleh setanding dengan HUAWEI Mate40 Pro (Kirin 9000 5nm) dan iPhone 12 Pro Max (Bionic A14 5nm) melalui ujian AuTuTu!

Admin menggunakan PUBG untuk menguji prestasi permainan Galaxy S21 Ultra 5G. Walaupun PUBG tidak memberi pilihan kadar bingkai maksimum, tetapi Galaxy S21 Ultra 5G menyokong frame rate tertinggi dan kualiti gambar “HD”! Semasa hidupkan mod prestasi + kualiti gambar “lancar” + laju bingkai “maksimum” untuk bermain permainan, prosesnya sangat lancar, skrin bertindak balas dengan cepat, dan pengalaman keseluruhan sangat memuaskan!

Dari segi cengkaman tangan, admin masih tidak biasa dengan perasaan menyentuh modul lensa dengan tangan kiri ketika memegangnya secara mendatar. Lagipun, kadang-kadang cap jari akan melekat pada lensa. Selain itu, tiada banyak masalah secara keseluruhan. Setelah bermain permainan kira-kira setengah jam ( Kecerahan skrin 50% + mod prestasi + rakaman skrin serentak), Galaxy S21 Ultra 5G menjadi panas sedikit, tetapi tidak serius. Sebaliknya, peranti menjadi lebih panas setelah ujian AnTuTu dijalankan, tetapi kelancarannya tidak dipengaruhi.

Galaxy S21 Ultra 5G sebagai peranti yang unggul, mempunyai pembesar suara 3D. Bunyinya tidak akan pecah ketika kelantangan dimaksimumkan, dan tidak ada masalah tentang kelantangan kiri dan kanan tidak rata, memang bagus! Dari segi kualiti suara, prestasi Galaxy S21 Ultra 5G sangat baik dalam treble, midrange atau vokal, lagipun prestasi bassnya hebat sekali. Setiap perincian suara dalam muzik memang sedap didengar. Tidak boleh menafikan bahawa ini ialah kelebihan dwi-saluran. Walaupun korang tidak memakai fon kepala, rasa seperti memakainya, syok untuk menonton filem dan mendengar muzik!

Siri Galaxy S Pertama Yang Menyokong S-Pen

Mungkin tidak banyak orang memberi perhatian bahawa Galaxy S21 Ultra 5G ialah peranti siri Galaxy S pertama yang menyokong S-Pen! Adakah ini bermaksud korang dapat menggunakan S-Pen dalam siri Galaxy Note untuk beroperasi pada skrin Galaxy S21 Ultra 5G? Jawapannya ialah “Ya”, tetapi tidak boleh berfungsi sepenuhnya! Korang dapat menggunakan S-Pen untuk meluncurkan antara muka pada Galaxy S21 Ultra 5G, menggunakan aplikasi SAMSUNG Note untuk menulis dan melukis, tetapi Galaxy S21 Ultra 5G tidak menyokong fungsi Bluetooth S-Pen. Oleh itu, korang tidak boleh menggunakannya untuk mengambil gambar dari jarak jauh atau menukar fungsi PPT.

Walaupun Galaxy S21 Ultra 5G menyokong S-Pen, tetapi peranti ini tiada slot pen. Oleh itu, S-Pen mesti digunakan dengan casing telefon eksklusif yang mempunyai slot pen untuk mengisi dan mengecas S-Pen. Untuk memberi penyelesaian kepada pengguna yang menyukai reka bentuk Galaxy S21 Ultra 5G dan memerlukan fungsi S-Pen pada masa yang sama, casing ini boleh dikatakan ada kelebihan dan kekurangan!

Wi-Fi 6E& Bluetooth Dwi-Jalur + Ciri Khas

Dari segi fungsi penyambungan, Galaxy S21 Ultra 5G menyokong Wi-Fi 6E yang 4 kali lebih pantas daripada sebelumnya. Sudah tentu, rangkaian yang korang sambungkan mesti dihantarkan oleh penghala Wi-Fi 6 untuk menikmati kelajuan ini. Selain itu, peranti ini juga menyokong fungsi Bluetooth dwi-jalur, admin memang berasa kelajuan sambungan yang dihasilkan oleh Bluetooth dwi-jalur lebih pantas beberapa kali daripada peranti admin, sama ada disambungkan ke alat dengar Bluetooth atau A2DP di dalam kereta, memang syok!

Di samping itu, Galaxy S21 Ultra 5G juga akan menyokong fungsi android auto, Smart things dan kunci digital kereta. Fungsi ini bermaksud korang boleh menggunakan peranti korang sebagai kunci untuk membuka pintu kereta, memang mudah digunakan!

Bateri 5000mAh + Pengecasan Pantas 25W

Sebagai produk yang unggul, Galaxy S21 Ultra 5G dilengkapi dengan bateri 5000mAh, nampaknya sangat besar pada pandangan pertama, tetapi paparan skrin yang kuat dan operasi cip bertenaga tinggi memang memerlukan kapasiti bateri macam ini.

Setelah bateri dicas penuh dan mod penjimatan kuasa dihidupkan, sistem menunjukkan bahawa bateri boleh tahan 2 hari dan 15 jam, agak baik untuk Galaxy S21 Ultra 5G yang menggunakan kuasa seperti raksasa! Dari segi kepantasan pengecasan, SAMSUNG juga mengikuti pemikiran perlindungan alam sekitar seperti Apple. Oleh itu, kotaknya hanya ada kabel data Type-C to Type-C dengan slot tanpa pengecas yang “tidak mesra alam”. Admin tidak dapat menguji kelajuan pengecasan Galaxy S21 Ultra 5G itu tanpa pengecas. Nasib baik, peranti ini mempunyai teknologi pengecasan pantas 25W, tetapi sekarang 120W hampir menjadi standard, 25W nampaknya tidak lebih baik daripada itu!

Kamera Quad Super 108MP + Selfie AF 40MP

Terdapat empat lensa di bahagian belakang Galaxy S21 Ultra 5G: Lensa utama 108MP f / 1.8 + 12MP f / 2.2 ultra lebar + 10MP f / 2.4 telefoto + 10MP f / 4.9 periskop. Lensa utama menyokong pemfokusan fasa laser dan penstabilan imej optik manakala tiga lensa lain menyokong pemfokusan fasa dwi-teras, dan mempunyai dwi zoom optik 3x + 10x (sehingga zoom 100x). Peranti ini juga menyediakan Video Super Steady, yang dapat memberikan 8K @ 24fps, 4K @ 30 / 60fps, 1080p @ 30/60 / 240fps, 720p @ 960fps, HDR10 +, rakaman dua saluran dan gyro-EIS!

Dari segi fungsinya, Galaxy S21 Ultra 5G mempunyai Director’s View yang dapat menukar rakaman lensa secara bebas melalui mod Vlogger View dan Live Thumbnail, rakaman HD multi-mikrofon. Bukan itu sahaja, ia mempunyai fungsi Highlight video、Scene lighting, mod momen terbaik, dan mod potret maya di tahap Studio / SLR, korang boleh menganggapnya sebagai alat mudah alih dengan perisian pengeluaran video DSLR + empat lensa +!

Lensa depan ialah lensa selfie 40MP f / 2.2 yang menyokong fokus, selfie sudut lebar, potret fokus maya, potret malam, kesan pencahayaan dan rakaman video sehingga 4K @ 60fps. Nampaknya mudah, tetapi kesan selfie peranti ini indah! Marilah tengok hasil gambar sebenar!

Jom kita tengok hasil gambar peranti ini!!


Reviu Eksklusif: Samsung Galaxy Note8, Sokongan DWI LENSA Pertama Dari Samsung

Penyediaan dwi lensa pada smartphone bukanlah sesuatu yang baru kerana ia sudah lama dijual di pasaran tempatan. Namun begitu, ini tidak pada Samsung kerana Galaxy Note8 merupakan model pertama keluaran jenama itu yang hadir dengan sokongan dwi lensa.

Tetapi berbeza dengan peranti dwi lensa yang lain, Samsung Galaxy Note8 menjanjikan keupayaan penggambaran dwi lensa yang jauh lebih baik kerana kedua-dua lensa kameranya menyokong teknologi penstabilan OIS bagi memastikan hasil gambar atau rakaman video yang lebih terang dan jelas. Selain kamera, Galaxy Note8 ini juga turut menawarkan beberapa pembaharuan serta penambahbaikan fungsi. Jadi jom kita sama-sama lihat apakah yang menarik dengan Samsung Galaxy Note8 ini…

Berbeza dengan Samsung Galaxy S8 dan Galaxy S8+, Samsung Galaxy Note8 kini telah didatangkan sekali dengan sarung pelindung plastik di dalam pakej pembeliannya. Walaupun sarung pelindung ini tidak mampu memberikan perlindungan maksimum untuk peranti anda, pendekatan yang diambil oleh Samsung Malaysia untuk menawarkan sarung pelindung secara percuma ini sememangnya sangat dialu-alukan.

Samsung Galaxy Note8 sebenarnya telah diperkenalkan dalam lima pilihan warna menarik. Namun begitu, untuk pasaran Malaysia hanya tiga warna sahaja yang dibawa masuk secara rasmi iaitu Midnight Black, Orchid Gray dan juga Maple Gold. Manakala dua warna lagi iaitu Deepsea Blue dan Blossom Pink tidak diketahui sama ada akan dibawa masuk ke pasaran tempatan pada masa akan datang ataupun tidak. Walau bagaimanapun, tidak kira apa jua warna yang anda pilih, ia tetap menyokong panel depan yang sama warna iaitu hitam.

Tidak dinafikan lagi bahawa Samsung Galaxy Note8 menerima sentuhan panel depan dengan paparan infiniti yang kelihatan mirip seperti Samsung Galaxy S8+. Namun begitu, Galaxy Note8 dilihat masih mengekalkan ciri-ciri rekaan siri ‘Galaxy Note’ sebelum ini dengan reka bentuk bucu kerangka yang lebih bersegi jika dibandingkan dengan Galaxy S8+ yang kelihatan lebih bulat.

Sama seperti siri Galaxy S8, bahagian atas paparan skrin Galaxy Note8 masih mengekalkan susunan perkakasan penting seperti lubang earpiece di tengah, kamera depan serta kamera pengecaman iris pada sisi kanan, manakala sisi kirinya pula menempatkan sensor, LED pengecaman iris dan juga LED notifikasi.

Sokongan paparan infiniti pada Galaxy Note8 telah mendorong Samsung untuk menyingkirkan butang fizikal Home yang sekian lama menjadi identiti rekaan peranti keluarannya sebelum ini.

Sebaliknya tiga butang kawalan tipikal Android iaitu Back, Home dan Recent Apps telah ditempatkan pada skrin. Lebih menariknya, sokongan 3D Touch pada butang Home membolehkan anda menekannya sama seperti anda menekan butang fizikal yang sebenar.

Keistimewaan Galaxy Note8 berbanding peranti keluaran Samsung yang lain adalah sokongan dwi lensa beresolusi 12 Megapiksel. Ia menggunakan pendekatan kombinasi sistem kamera yang sama seperti iPhone 7 Plus dan 8 Plus dengan penggunaan satu lensa bersudut luas dan satu lensa telefoto. Sistem kamera sebegini secara tidak langsung menawarkan keupayaan untuk menyokong 2x zum optikal.

Kedudukan slot kad Galaxy Note8 ditempatkan pada bahagian atas kerangka dan boleh diakses menggunakan pin slot yang disediakan dalam pakej pembelian. Sokongan slot kad hibrid ini memberikan anda pilihan untuk menggunakan dua kad SIM bersaiz nano, ataupun satu kad SIM bersaiz nano dengan satu kad microSD.

Bahagian bawah kerangka kelihatan lebih sarat dengan penyediaan port 3.5mm audio jack, port USB Type-C, speaker dan juga slot untuk menyimpan S Pen. Sama seperti bahagian atas kerangka, bahagian ini juga turut menempatkan dua jalur antena di kiri dan kanan kerangka.

Selain daripada butang kuasa di sebelah sisi kanan dan juga butang melaras volume di sebelah sisi kiri kerangka Galaxy Note8, Samsung masih mengekalkan penyediaan butang dedikasi pembantu digital Bixby sama seperti siri Galaxy S8 sebelum ini.

Kedudukan butang Bixby di bawah butang melaras volume ini adakalanya agak mengelirukan. Tetapi anda memiliki pilihan untuk mematikan fungsi Bixby apabila butang ini ditekan.

Dari segi reka bentuk fizikal, Samsung Galaxy Note8 telah menerima sentuhan paparan infiniti yang sama seperti Samsung Galaxy S8 dan Galaxy S8+. Sungguhpun begitu, kemunculan Samsung Galaxy Note8 sebenarnya telah menampilkan pembaharuan dan penambahbaikan yang lebih baik berbanding mana-mana siri peranti pintar keluaran Samsung sebelum ini. Jadi bagi memudahkan anda melihat sendiri apakah kelebihan dari aspek sokongan spesifikasi, kami akan membandingkannya dengan Samsung Galaxy S8+ dan juga Samsung Galaxy Note FE seperti di dalam jadual berikut:

Sokongan skrin 6.3 inci dengan saiz bezel yang sangat nipis bukan sahaja telah mendominasi hampir keseluruhan rekaan panel depan Galaxy Note8, malah kombinasi format paparan 18.5:9 yang telah dioptimumkan untuk sokongan video 21:9, paparan berkualiti Quad HD+ Super AMOLED, serta sokongan kandungan HDR10 pada Galaxy Note8 berupaya menjanjikan pengalaman multimedia mudah alih yang terbaik boleh anda miliki setakat ini.

Selain fungsi Multi Window (Split Screen) yang menjadi ciri-ciri asas peranti yang dioperasikan dengan Android 7.0 Nougat, Galaxy Note8 turut diperkenalkan dengan satu lagi fungsi terbaru yang dikenali sebagai App Pair. Dengan fungsi ini, ia mampu melancarkan pengoperasian dua aplikasi secara serentak kerana anda boleh menentukan sendiri senarai kombinasi dua aplikasi yang akan dioperasikan sebaik sahaja ianya diaktifkan.

Jika dilihat pada rekaan S Pen Galaxy Note8 dengan generasi sebelum ini, tiada perbezaan fizikal yang boleh anda lihat. Namun begitu, Samsung telah mempertingkatkan keupayaan S Pen Galaxy Note8 ini dengan sensor tekanan mencecah sehingga 4096 (level) bagi memastikan ia lebih sensitif dan tepat sama seperti menggunakan pen yang sebenar. Tidak cukup dengan itu, S Pen pada Galaxy Note8 turut membawakan beberapa fungsi baru yang lebih menarik seperti Live Message, Screen Off Memo dan juga Translate.

Kini anda boleh berinteraksi dengan cara yang lebih unik kerana Live Message membolehkan anda melukis atau menulis dengan efek animasi yang menarik dan terbaik bagi mengekspresikan perasaan anda. Berbeza dengan aplikasi suntingan biasa, penerima akan dapat melihat lukisan atau tulisan itu dengan efek animasi berbanding hanya efek yang statik.

Pengambilan nota terasa jauh lebih mudah dan cepat kerana anda hanya perlu menarik keluar S Pen dari slotnya dan boleh terus menulis pada skrin Galaxy Note8 tanpa perlu mengaktifkan paparan skrin. Malah anda bebas menulis sepanjang manapun nota tanpa had halaman. Apabila selesai mengambil nota, ia boleh terus dipinkan pada paparan Always-On-Display (AOD) ataupun disimpan di dalam aplikasi Samsung Notes.

Satu lagi fungsi menarik yang dapat dinikmati pada Galaxy Note8 menggunakan S Pen adalah Translate yang akan membantu anda untuk menterjemahkan perkataan atau ayat dengan lebih mudah. Tidak cukup dengan itu, kepintaran fungsi terjemahan ini juga membolehkan anda untuk mendapatkan unit tukaran mata wang ataupun unit ukuran bergantung kepada pilihan bahasa atau negara yang telah dipilih.

Kehadiran Samsung Galaxy Note8 ternyata agak istimewa memandangkan ia merupakan peranti pertama keluaran Samsung yang menampilkan sokongan dwi lensa. Sungguhpun begitu, ia bukanlah sesuatu yang baru kerana sudah banyak peranti di pasaran yang menyokongnya.

Tetapi berbeza dengan peranti dwi lensa yang lain, Galaxy Note8 dilihat lebih berkuasa kerana ia merupakan smartphone pertama yang menampilkan sokongan teknologi OIS (Optical Image Stabilization) pada kedua-dua lensanya. Ini bermakna anda masih boleh mendapatkan hasil gambar ataupun rakaman video yang lebih stabil dan jelas walaupun anda menggunakan 2x zum optikal pada lensa kedua.

Pemilihan mod penggambaran Live Focus akan membantu anda untuk mendapatkan gambar dengan efek bokeh mirip seperti mod Portrait pada iPhone 7 Plus dan 8 Plus.

Lebih menariknya, anda boleh menentukan tahap kabur pada latar belakang secara manual dan masa-nyata. Bahkan anda juga boleh melaras efek bokeh itu selepas gambar itu diambil dan ianya boleh diubah pada bila-bila masa.

Apabila anda mengambil gambar menggunakan mod Live Focus, lensa telefoto akan digunakan dan disebabkan oleh itulah jarak subjek kelihatan lebih dekat seperti dizum. Jadi melalui pengaktifan fungsi Dual Capture ketika mengambil gambar menggunakan mod Live Focus membolehkan gambar yang diambil akan disimpan dalam dua format. Ini bermakna secara automatik gambar yang diambil akan disimpan dalam dua format berbeza iaitu Close-Up ataupun Wide Angle.

Keupayaan multitasking menggunakan fungsi App Pair pada Samsung Galaxy Note8 sudah tentunya akan terasa lebih lancar memandangkan ianya menyokong kapasiti RAM sebesar 6GB. Tidak dinafikan lagi Galaxy C9 Pro merupakan model pertama dari Samsung yang menampilkan sokongan kapasiti RAM 6GB, tetapi ianya tidak setanding Galaxy Note8 yang hadir dengan teknologi RAM LPDDR4X yang lebih berkuasa dan efisien.

Sekiranya anda menginginkan peranti yang lebih selamat, Galaxy Note8 mampu memenuhi keperluan anda kerana ia menyokong sehingga tiga jenis pengesahan biometrik. Ini bermakna selain daripada menggunakan sensor pengimbas cap jari, ia turut dilengkapi dengan sensor pengimbas iris dan juga pengecaman wajah. Lebih menariknya, anda boleh menggunakan beberapa kombinasi untuk mengakses Galaxy Note8 iaitu PIN + pengimbas cap jari + pengecaman wajah, ataupun PIN + pengimbas cap jari + pengimbas iris.

Untuk melihat sendiri keupayaan Samsung Galaxy Note8 jika dibandingkan dengan pesaingnya yang lain di pasaran, kami telah memilih tiga lagi model yang kini sedang hangat di pasaran iaitu Apple iPhone 8 Plus, HTC U11 dan juga Sony Xperia XZ Premium. Ketiga-tiga model ini dipilih selepas mengambil kira harga jualan di atas RM3000. Jadi anda boleh merujuk beberapa jenis ujian yang akan dijalankan seperti berikut:

Jika dilihat pada hasil ujian prestasi benchmark sintetik yang telah dijalankan, keupayaan Samsung Galaxy Note8 yang dioperasikan dengan pemproses Exynos 8895 boleh dianggap setanding dengan pesaingnya yang dioperasikan dengan pemproses Apple A11 Bionic dan Qualcomm Snapdragon 835. Berdasarkan pengalaman kami menggunakannya sepanjang tempoh reviu, sokongan pemproses dari Samsung dengan sentuhan antaramuka baharu Samsung Experience v8.5 terasa begitu lancar sekali.

Sememangnya tidak dapat dipertikaikan lagi bahawa Samsung Galaxy Note8 boleh dianggap antara smartphone dengan sokongan paparan skrin yang paling cantik. Ini kerana ia menampilkan rekaan skrin infiniti berukuran 6.3 inci dengan sentuhan Quad HD+ Super AMOLED yang mampu menghasilkan kontras dan juga warna yang sangat menonjol sekali.

Agak mengecewakan kerana Samsung dilihat masih berdegil dan tidak begitu berdaya saing dalam aspek speaker. Ini dapat dilihat apabila Galaxy Note8 masih lagi mengekalkan penggunaan satu speaker berkualiti mono, manakala pesaingnya yang lain dilengkapi dengan dua buah speaker berkualiti stereo. Sungguhpun begitu, kekuatan speaker Samsung Galaxy Note8 adalah lebih baik dan lantang jika dibandingkan dengan Sony Xperia XZ Premium.

Sokongan bateri Galaxy Note8 adalah lebih besar berbanding pesaingnya yang lain, terutamanya iPhone 8 Plus yang memiliki kapasiti bateri yang sangat kecil. Tetapi jika diambil kira kapasiti bateri dengan masa mengecas penuh yang diambil, Galaxy Note8 merupakan yang paling pantas berbanding pesaingnya. Ini kerana ia menggunakan adapter pengecas pantas yang didatangkan sekali dalam pakej pembelian dengan sokongan output 5V2A / 9V1.67A.


Foodie

Pembangun aplikasi LINE Corporation kini sekali lagi memperkenalkan Foodie, satu aplikasi kamera terbaru yang boleh didapati secara percuma bagi peranti iPhone dan Android anda. Aplikasi ini direka khas untuk rakyat Malaysia yang suka mengambil gambar makanan dan muat naik ke laman sosial, oleh itu dalam aplikasi ini telah menawarkan pelbagai ciri-ciri istimewa yang mampu menjadikan gambar makanan anda kelihatan lebih lazat.

Sebanyak 24 jenis penapis makanan yang dinamakan “Meats”, “Sushi”, “Cakes” dan banyak lagi yang pastinya akan membuat anda terliur. Ciri sudut terbaik dalam aplikasi ini membolehkan anda mengetahui melalui warna apabila kamera benar-benar mendatar di atas subjek supaya anda dapat mengambil flat lay seperti yang dilihat di dalam majalah.

Lebih menarik lagi, aplikasi ini turut mempunyai ciri-ciri seperti fokus lembut bagi menghasilkan imej seakan fotografi SLR, serta ciri-ciri pelaras kecerahan dan lampu denyar bagi memenuhi pilihan pengambaran anda. Foodie turut menawarkan ciri-ciri asas yang terdapat pada aplikasi kamera termasuklah perkongsian ke laman sosial seperti Instagram dan Twitter.

Dengan pilihan 24 filters yang dioptimumkan untuk fotografi makanan, anda boleh mengambil dengan tepat gambar makanan yang anda mahukan.

Menggunakan warna pada skrin untuk memberitahu anda apabila posisi kamera benar-benar mendatar, di atas makanan atas meja, untuk fotografi terbentang rata yang mudah.

Mengenalpasti makanan sebagai subjek secara automatik dan meletakkan imej sekeliling di luar fokus, menghasilkan imej seperti yang diambil menggunakan kamera single lens reflex (SLR).

Anda boleh menjadikan imej bertambah cerah atau gelap secara manual apabila mengambil gambar. Tambahan pula, lampu boleh dipasang seperti lampu denyar bagi membolehkan pengambaran dibuat dalam keadaan gelap.

Foto yang telah diproses boleh dikongsi bukan sahaja melalui LINE tetapi juga di rangkaian sosial seperti Facebook, Twitter dan Instagram.


Samsung Bakal Hadir dengan Samsung Galaxy Z Flip Lite?? – Hadir Dengan Ulrta Thin Glass??

Samsung Galaxy Z Flip sudah pun dijual bagi pasaran Malaysia. Namun ada satu desas-desus yang menyatakan bahawa berkemungkinan model ini bakal tampil dalam versi Lite.

Menurut satu tweet daripada Ketua Pegawai Eksekutif Display Supply Chain Consultants (DSCC), Ross Young berkata bahawa beliau ada mendengar desas-desus mengenai Samsung Galaxy Z Flip Lite yang hadir dengan Ultra Thin Glass (UTG).

Tidak banyak lagi maklumat yang terdedah mengenai peranti ini. Jadi teruskan bersama kami bagi mengetahui perkembangannya.


Vivo Perkenal Identiti Jenama Visual Baru

Baru-baru ini, Vivo telah memperkenalkan identiti jenama visual baru untuk menandakan inovasi syarikat telah bergerak ke seluruh dunia. Identiti jenama visual baru ini termasuklah logo syarikat, warna jenama Vivo yang unik dan tulisan eksklusif bahasa Cina dan Inggeris.

Vivo telah berkerjasama dengan pereka dari Denmark, Bo Linnemann untuk mereka logo baharu ini. Ia disertakan dengan garisan dan bucu yang tajam yang menandakan semangat ke hadapan Vivo.

Vivo juga telah mendedahkan Fon bahasa Inggeris Vivotype yang mana ia didatangkan dengan 6 weights dan 2 widths dan bahasa Cina pula ialah 2 weights bagi memastikan ia boleh diadaptasi di pelbagai negara dan bahasa. bahasa Inggeris dan Cina ini masing-masing telah direka oleh Bo Linnemann dan Qiu Yin.

Penjenamaan baharu ini akan di kemas kini pada sistem VI dan akan dilancarkan di saluran offline dengan segera.


Perbandingan Xiaomi Mi Max 3 vs honor 8X vs vivo V11i

Xiaomi sememangnya terkenal dengan telefon pintar mampu milik yang mana menawarkan spesifikasi hebat pada harga berpatutan. Terbaru, mereka telah memperkenalkan model Mi Max 3 dan ia merupakan model peningkatan dari sebelumnya! Walaupun menawarkan harga lebih tinggi berbanding model sebelumnya, ia masih dalam kategori mampu milik.

Pasti sukar membuat pilihan mencari telefon pintar dengan spesifikasi yang lebih kurang sama bukan? Jadi, eRing telah membuat tiga perbandingan telefon pintar yang ‘hot’ masa kini iaitu Xiaomi Mi Max 3, honor 8X dan juga vivo V11i! Kepada yang pening hendak memilih telefon pintar dengan bajet sendiri, boleh lihat jadual yang kami sediakan dibawah ini.


Acer Melancarkan Komputer Riba Gaming Baharu – Predator Triton 500 Dilengkapi NVIDIA GeForce RTX Harga Bermula RM6,799

Komputer riba gaming semakin diutamakan selain peranti gaming, hari ini Acer Malaysia juga telah memperkenalkan komputer riba gaming terbaru mereka iaitu Predator Triton 500 yang sebelum ini tampil di acara CES 2019.

Acer Predator Triton 500 merupakan komputer riba gaming yang menggunakan kad grafik baharu NVIDIA GeForce RTX, ia hadir dalam tiga varian berbeza iaitu pilihan Intel Core i5-8300H atau Intel Core i7-8750H, melengkapkan memori 2x8GB DDR4 RAM, storan 512GB SSD, serta pilihan kad grafik NVIDIA GeForce RTX 2060 6GB atau NVIDIA GeForce RTX 2070 8GB.

Sebagai komputer riba gaming, selain kad grafik berprestasi tinggi, paparan skrin 15.6 inci IFS FHD juga sangat diperlukan termasuk juga sokongan kadar segar semula 144Hz supaya dapat menikmati permainan video sepenuhnya dalam keadaan yang lancar.

Teknologi 3D AeroBlade generasi ke-4 turut disediakan bagi menjamin komputer riba sentiasa dalam keadaan yang memuaskan.

Kaki gaming boleh mendapatkan Acer Predator Triton 500 ini dengan tawaran harga seperti berikut:


Bersedia Semua! OPPO Reno 10x Zoom Bakal Mendarat Di Malaysia Pada 27 Mei 2019

Penantian OPPO Reno akhirnya terjawab setelah ia dilancarkan secara rasmi di China pada awal bulan April, dengan kemunculan dua varian iaitu OPPO Reno dan OPPO Reno 10x Zoom.

Seperti yang diketahui, OPPO Reno bakal dilancarkan pada 16 Mei ini, apa kata OPPO Reno 10x Zoom pula? Hari ini OPPO telah mengesahkan kehadiran edisi OPPO Reno 10x Zoom bakal mendarat pada 27 Mei 2019 nanti.

OPPO Reno 10x zoom merupakan pemangkin masa depan dalam pembangunan peranti pintar, ia dilengkapi dengan spesifikasi unggul seperti Snapdragon 855, 8GB RAM, 256GB ROM, mempunyai paparan skrin bersaiz 6.65 inci, dipadankan dengan lensa 48MP Sony IMX586 + 8MP + 13MP dengan sokongan OIS dan zoom optik 10x, serta 16MP kamera swafoto.

Adakah harga jualan siri OPPO Reno memenuhi permintaan anda? Kita tunggu kemas kini selanjutnya dari OPPO.


Celcom, Hong Leong Jalin Kerjasama Perkenal Terminal SafePay

Celcom Axiata Bhd (Celcom) menjalin kerjasama strategik dengan Hong Leong Berhad (HLB) bagi memperkenalkan SafePay iaitu sebuah terminal Point of Sales mudah alih (mPOS) bagi perniagaan.

Kaedah pembayaran elektronik pada kadar mampu milik dan selamat itu dihasilkan selepas mengkaji kemajuan ekosistem e-pembayaran dan perkembangan transaksi tanpa tunai di Malaysia.

Difahamkan, caranya mudah sahaja iaitu pemilik perniagaan hanya memerlukan telefon mudah alih  yang dipadankan dengan mPOS Celcom SafePay melalui bluetooth dan aplikasi khas dalam peranti mereka bagi melakukan transaksi kad kredit dan debit pada bila-bila masa sahaja.

Dalam pada itu, mPOS Celcom SafePay juga dikatakan sesuai untuk perusahaan kecil dan sederhana (PKS) kerana ia menawarkan kadar diskaun peniaga (MDR) yang rendah pada 0.5 peratus untuk kad debit dan 1.5 peratus bagi kad kredit.

Untuk maklumat lanjut berkenaan Celcom SafePay, sila layari laman rasmi Celcom atau emel kepada support@celcom.com.my


Syukur Selalu

Dilancarkan tahun lalu, aplikasi popular Syukur Selalu mendapat penambahbaikan dengan fungsi dan ciri-ciri baru yang lebih menarik dan mesra pengguna. Selain membolehkan pengguna mengisi masa lapang dengan pelbagai aktiviti menarik di TV3 dan juga TV9, serta aktiviti ramah mesra bersama peminat, aplikasi ini juga merangkumi pelbagao resipi, fesyen serta barangan mesti beli WOW Shop dan senarai lagu dari stesen radio Hot FM and Kool FM.

Syukur selalu turut menyediakan buat kemudahan pengguna pencari arah qiblat, peringatan lima waktu solat, doa-doa harian serta lokasi masjid yang berdekatan anda.


Pengguna Xiaomi Mi 9T Berpeluang Memenangi Hadiah Bernilai Sehingga RM5000!!!

Berita baik buat pengguna Xiaomi Mi 9T, anda kini boleh memenangi hadiah yang bernilai sehingga RM5000 menerusi peraduan yang berlangsung dari 16 hingga 26 Julai 2019.

Bagi pengguna Xiaomi Mi 9T, anda boleh menyertai peraduan di Facebook Xiaomi Malaysia dengan hanya perlu memuat naik gambar anda bersama Mi 9T dan disertakan dengan bukti pembelian. Namun anda tidak perlu mempamerkan nombor IMEI.

Selain itu, anda juga perlu menyertakan caption yang menarik mengenai peranti ini. jangan lupa untuk tag 3 teman anda di akaun Facebook. Pastikan akaun anda ditetapkan sebagai Public.

Pemenang peraduan ini akan memenangi hadiah menarik seperti berikut:

Para pemenang akan diumumkan pada 29 Julai 2019 menerusi Facebook rasmi Xiaomi Malaysia. Bagi mendapatkan maklumat, layari Facebook rasmi Xiaomi Malaysia.


Aplikasi MyDigi Kini Boleh Diakses Seperti Biasa

Tempoh hari kami ada berkongsi berkenaan aplikasi dan laman sesawang Digi yang mengalami masalah tidak dapat diakses. Hari ini Digi memaklumkan bahawa aplikasi mudah alih mereka berfungsi dan boleh diakses seperti biasa.

Kami juga agak kecewa dengan pembangun aplikasi dan laman sesawang Digi yang mengambil masa yang lama untuk membaiki masalah yang dihadapi pengguna. Alasan yang diberi oleh kerana kesesakan trafik sepatutnya tidak berlaku kerana Digi merupakan syarikat telekomunikasi yang besar di Malaysia.

Kini, para pengguna talian Digi boleh kembali semula mengakses aplikasi MyDigi untuk menguruskan akaun atau membayar bil. Dalam masa sama kami percaya pihak Digi telah menaik taraf sistem berkenaan kepada sistem yang lebih baik.


Lenovo VIBE K5 Kini Rasmi Di Pasaran Tempatan

Tiada sebarang berita mahupun pelancaran rasmi, akhirnya Lenovo Malaysia telah melancarkan satu model smartphone terbaru, VIBE K5 yang pertama kali dipamerkan di MWC 2016 pada Mac lepas.

Peranti kelas pertengahan ini dijual pada harga RM599, tetapi masih menyokong spesifikasi yang boleh dibanggakan. Dioperasikan oleh Android 5.1 Lollipop bersama pemproses Qualcomm Snapdragon 415 berkelajuan Octa Core 1.4GHz, smartphone ini menawarkan memori dalaman 16GB dan diserikan lagi dengan RAM 2GB serta memori tambahan sehingga 32GB. Dari fungsi multimedia, penggambaran utama 13 Megapiksel auto fokus dan LED flash turut menampilkan lensa depan beresolusi 5 Megapiksel tanpa auto fokus.


HONOR Merasmikan Produk Pelengkap Hidup Anda! – Baca La!!

HONOR mengadakan persidangan pelancaran produk terbaharu di Shanghai, yang memperkenalkan  HONOR MagicBook Pro, HONOR ViewPad 6, HONOR Router 3 dan siri HONOR Vision X1!

Siri HONOR skrin pintar X1 mempunyai dua saiz, iaitu 55″ dan 65″, menggunakan skrin penuh definisi tinggi 4K, dengan nisbah skrin 94%. Terdapat reka bentuk Logo dan tekstur HONOR yang besar di bahagian belakang. Ia turut menyokong gamut warna lebar 92% DCI-P3. Audio juga sangat baik.

Tablet HONOR V6 menggunakan skrin penuh 2K 10.4 inci, dengan nisbah skrin 84%. Dihadirkan dengan cip Kirin 985 7nm, menyokong Netcom penuh mod dwi 5G, liputan frekuensi penuh.

Bateri dilengkapi dengan bateri 7250mAh. Menurut maklumat rasmi, ia dapat menyediakan 13 jam video 1080p tempatan, 8 jam “Peace Elite”. V6 menyokong kolaborasi berbilang skrin. Apabila disambungkan ke telefon bimbit, ia dapat mewujudkan operasi koperatif “layar besar” dan “layar kecil”, dan layar pemisahan pintar, yang dapat mendukung pengoperasian tiga tingkap pada masa yang sama.

Harga tablet V6 belum diumumkan, dan pasaran luar negara akan dilancarkan pada bulan Jun.

HONOR Router 3 akan menjadi penghala HONOR pertama yang menggunakan standard Wi-Fi 6 terbaru ini. HONOR Router 3 terdiri daripada chipset Wi-Fi 6+ dan CPU Gigahome dual-core 1.2 GHz. Capai lebar jalur yang lebih besar, kelajuan lebih cepat dan penggunaan kuasa yang lebih rendah.

HONOR Router 3 juga menyokong teknologi multi-pengguna OFDMA untuk sambungan terus ke beberapa peranti, yang akan memastikan kestabilan yang lebih tinggi dan aliran data yang lebih baik, dan masa penangguhan lebih pendek. HONOR Router 3 berharga 219 yuan (sekitar RM134) dan akan dijual di pasaran luar negara pada bulan Julai 2020.

Dalam pada itu, HONOR MagicBook Pro juga dilancarkan. Notebook ini dilengkapi dengan pemproses Intel Core i5 / i7 generasi ke-10, kad grafiknya NVIDIA Geforce MX 350, dan 16GB RAM dan 512GB SSD adalah standard.

Spesifikasi HONOR MagicBook Pro adalah seperti berikut:


FSP Kuasakan dan Sambungkan ke Kehidupan Pintar

TAIPEI, 17 September 2020 /PRNewswire/ — Pada kedatangan era kecerdasan, digitalisasi, dan perangkaian, FSP Group menyediakan pelbagai penyelesaian kuasa yang stabil dan boleh dipercayai untuk merealisasikan visi kehidupan pintar dan perkembangan masa depannya. Dari pembuatan pintar hingga aplikasi bandar pintar, jurutera R&D profesional dan perisian tegas menyediakan perkhidmatan pengembangan kolaboratif yang disesuaikan. Ketika industri terus meningkat dan berinovasi, tenaga yang lebih profesional dan stabil diperlukan di era baharu ini untuk membina masa depan yang lebih baik.

Dalam bidang pembuatan pintar, FSP Group memberikan kekuatan profesional untuk lengan robotik, robot penghantaran, penyusun elektrik, sistem kawalan pusat, peralatan pengkomputeran pinggir, bilik komputer, dan terminal penyimpanan data. Ia mungkin dilengkapi dengan program perisian tegas yang disesuaikan untuk memantau status operasi kuasa dan memastikan kelancaran pengendalian sistem pengeluaran, yang akan meningkatkan kecekapan pengurusan dengan ketara. Produk yang diketengahkan termasuk kuasa komputer industri ATX dengan pengeluaran 24Vdc, kuasa berlebihan ATX PS2 watt tinggi (FSP900-50REB), kuasa berlebihan standard 2000W / 2400W CRPS 2.0 (FSP2400-20FM), bekalan kuasa luaran tanpa kipas 330W (FSP330-AJAN3), UPS penukaran berganda kecekapan tinggi dalam talian yang disokong N + R (Mplus 30-300kVA), dan pengecas berbilang bateri gred IP67 (FSP700-1UAC01).

Pelan bandar pintar dibentuk oleh rumah pintar, pengangkutan pintar, keselamatan pintar, bangunan pintar, dan rawatan perubatan pintar. Produk kuasa hijau FSP Group yang berakar umbi dalam kehidupan pintar orang ramai ialah sumbangan kepada operasi lestari. Kuasa pintar yang disokong oleh sistem kawalan pencahayaan yang dapat diprogramkan dan disokong, sistem penyimpanan tenaga termodulasi dan mudah alih, pengecas kenderaan elektrik dengan kelajuan pengecasan tiga kali ganda, bekalan kuasa lampu jalan penebat kelas IP67, dan 6kV disediakan. Dalam bidang rawatan perubatan, produk tenaga Kelas-II yang dilengkapi dengan bateri ganti juga tersedia untuk memberikan perlindungan tertinggi untuk penjagaan perubatan.

Dalam bidang permainan, salutan konformal kelas industri hingga bekalan kuasa permainan mewah siri Hydro G PRO dan Hydro PTM PRO sesuai dengan keperluan ciri tahan kelembapan, tahan debu, dan anti-noda, sehingga memberikan kestabilan dan hayat perkhidmatan yang lebih besar. Komputer pencipta yang menarik untuk miniaturisasi telah menyebabkan peningkatan permintaan untuk kad grafik kelas atas. SFX DAGGER PRO Power 850 dan 750W yang mempunyai ketumpatan kuasa yang lebih tinggi tersedia untuk dipilih oleh pemain. Usaha untuk miniaturisasi terbaik akan dapat dicapai. Selain itu, Twins PRO900W yang hanya mempunyai kuasa berlebihan ATX PS2 di dunia yang bertujuan untuk klon pelayan juga telah diperkenalkan ke pasaran runcit.

FSP Group telah menjadikan semua lapisan masyarakat sebagai juara yang tidak kelihatan pada masa lalu. Melihat ke hadapan, mereka akan terus bekerja rapat dengan pelanggan untuk melaksanakan visi era untuk kehidupan pintar yang mendekati kehidupan seharian. Mereka akan menyumbang kepada persekitaran, saling menguntungkan, dan menciptakan dunia yang lebih baik dalam usaha bersama. Untuk melihat lebih banyak produk bekalan kuasa yang berkaitan dengan kehidupan pintar: https://www.fsp-group.com/app/smartlife/index.html

Untuk maklumat produk FSP lebih lanjut, sila lawati:

Laman web rasmi: www.fsp-group.comLaman web produk berjenama FSP: www.FSPLifestyle.comFacebook: www.facebook.com/FSP.globalLinkedIn: www.linkedin.com/company/fsp-technology-inc.YouTube: www.youtube.com/user/PowerNeverEnds

FSP (3015) ditubuhkan pada tahun 1993 dan disenaraikan sebagai salah satu pengeluar bekalan kuasa terkemuka di dunia. Dengan lebih daripada 400 profesional dalam pasukan teknologi R&D, dan kapasiti pengeluaran yang melengkapkan barisan produk lengkap, FSP berada pada posisi yang baik untuk menyelesaikan pelbagai keperluan bekalan kuasa pengguna. Kami mempunyai lebih daripada 460 model dengan 80 sijil PLUS. Antara semua pengeluar, kami ialah pemegang teratas 80 sijil PLUS di dunia. Produk tenaga mesra alam dan berkualiti tinggi yang terbaik dalam kelas menawarkan pengguna kaedah untuk menikmati teknologi sambil meminimumkan kesan terhadap alam sekitar.


OnePlus 5 Sudah Muncul?!

Setelah memori dalaman pada OnePlus 5 didedahkan, peranti hebat dari China ini diperlihatkan dengan gambar bocor lagi oleh seorang lelaki sedang memegangnya. Berdasarkan gambar yang tersebar ini, kita dapat mengenalpasti model akan datang ini menggunakan dwi kamera bersama LED flash jenis standard.

Kemasan pula menggunakan warna kesat Aluminium Silver, iaitu jenis kemasan yang menjadi trending waktu ini. Garisan antena tidak lagi kelihatan dan bahagian bucu peranti berbentuk lebih bulat berbanding sebelum ini.

Khabar angin kuat mengatakan peranti ini akan dimuatkan dengan cip pemproses hebat 10nm lapan teras Qualcomm Snapdragon 835, menyokong format 64-bit dan RAM antara 6GB atau 8GB. Storan dalaman pula dikatakan bermula dari 64GB sehingga 128GB. Sistem operasinya pula menggunakan Android 7.1.1 Nougat terbaru.


OPPO A5s Tiba Di Pasaran Tempatan Pada Harga RM599 – Ketersedian Bermula SEKARANG!

OPPO kini mengumumkan ketersediaan OPPO A5s utuk pasaran tempatan. Ditawarkan pada harga RM 599, peranti ini mula dijual mulai HARI INI. Bagi yang berminat, anda boleh mendapatkannya menerusi beberapa saluran berbeza seperti OPPO Concept Store, pengedar-pengedar rasmi OPPO, OPPO Online Store, Lazada, Shopee dan telco Digi (menerusi pelan pascabayar Digi RM58).


Nokia 8 Sudah Diperkenalkan – Dwi Kamera Zeiss, Snapdragon 835

HMD Global selaku pengendali Nokia baru sahaja melancarkan sebuah peranti induk mereka yang diberi nama Nokia 8. Apa yang perlu anda tahu ialah telefon pintar ini adalah Nokia yang pertama menggunakan cip kuasa Qualcomm Snapdragon 835. Memori RAM sebanyak 4GB dan storan 64GB telah dipadankan bersama sekaligus membantu pemprosesan lebih cekap dan efisyen.

Nokia 8 hadir dengan paparan IPS LCD 5.3 inci QHD dengan keterangan maksimum sehingga 700nits. Lengkungan di panel depan pula ialah 2.5D dan dilindungi oleh Corning Gorilla Glass generasi ke-5. Kerangka badan yang kukuh ini diperbuat daripada aluminium siri 6000 dengan ketebalan hanya 7.9mm. Peranti ini mendapat pengiktirafan kalis percikan air, IP54.

HMD Global kali ini mengutamakan fungsi kamera, oleh itu, Nokia 8 dilengkapi kamera Zeiss 13+13 Megapiksel dengan sensor warna dan monochrome serta bantuan aperture f/2.0. Penstabilan imej optikal (OIS) turut disertakan bersama Laser autofocus dan dua LED flash.

Lensa di depan pula, dibekalkan kamera 13 Megapiskel aperture f/2.0 mampu merakam video (live streaming) secara split screen khusus untuk Facebook dan Youtube yang dipanggil ciri Dual-Sight.

Sentuhan OZO yang terdapat pada pada Nokia 8 juga membolehkan pengguna merakam audio dengan kualiti yang lebih baik. Bagi memastikan Nokia 8 dapat diguna dan diuruskan dengan mudah, HMD Global telah memasukkan perisian Android 7.1 asli terus dari kotak.

Nokia 8 akan dipasarkan secara global bermula September ini, dan Malaysia antara negara yang terawal akan menerimanya berdasarkan pelancaran-pelancaran Nokia Android sebelum ini. Tanda harga yang diletakkan ialah Euro600 (lebih kurang RM3,022) sebuah.


OPPO Perlihatkan Telefon Boleh Gulung – Dikenali Sebagai OPPO X 2021!!

Ada sesuatu yang menarik ketika OPPO INNO Day apabila mereka telah memperlihatkan peranti boleh gulung mereka yang dikenali sebagai OPPO X 2021.

Menariknya mengenai peranti ini adalah skrinnya boleh ditarik sehingga 7.4 inci. Menurut OPPO lagi, terdapat Warp Track di bawah skrin untuk melindunginya.

Tetapan saiz skrin boleh dilakukan menerusi peranti ini. Sungguhpun begitu peranti ini masih lagi telefon konsep. Jadi teruskan bersama kami bagi menantikan perkembangannya.


Apple Mengumumkan Aplikasi & Permainan Terbaik Tahun 2019

Acara Apple Special Event yang kami laporkan sebelum ini, kini telah dirasmikan oleh Apple dengan pengumuman senarai aplikasi dan permainan terbaik di App Store sepanjang tahun 2019.

Aplikasi dan permainan sudah menjadi satu saluran penting dalam mempengaruhi budaya serta kehidupan harian kita, jadi dengan adanya senarai terbaik ini sekaligus akan mendorong pemaju di seluruh dunia terus melancarkan aplikasi dan permainan berkualiti tinggi pada tahun akan datang.


Infant Crying Translator

Kebanyakan ibu bapa mesti berasa gelisah apabila bayi anda menangis tidak berhenti-henti. Untuk mengatasinya, kini terdapat satu aplikasi khas untuk ibu bapa yang dinamakan Infant Crying Translator. Dibangunkan oleh pengkaji di National Taiwan University Hospital Yunlin, aplikasi ini mampu memberitahu anda apakah sebabnya bayi menangis sama ada lapar, sakit, mengantuk atau lampin basah hanya dengan merakam tangisan bayi lebih kurang 15 saat. Sebenarnya aplikasi ini lebih sesuai untuk bayi bawah 6 bulan sahaja kerana selepas tempoh ini, bayi lebih menyesuaikan diri mereka kepada persekitaran.

Android
•RM 11.76
•6.7 MB
•Android 2.3.3 dan ke atas


OPPO Find X Akan Membawakan 4 Ciri Menarik Termasuk Kamera 5x Zum

Sebelum pengumuman rasmi dibuat, kebiasaan khabar angin mengenai spesifikasi akan tersebar sedikit demi sedikit. Jadi, disini OPPO mengesahkan OPPO Find X akan membawakan beberapa ciri menarik. OPPO Find X ialah sebuah peranti kelas induk yang akan dilancarkan pada 20 Jun 2018 di sebuah Muzium terkenal di Paris, The Louvre.

Generasi OPPO Find kini dikatakan akan muncul dengan wajah baharu yang serba moden. Antara ciri menarik adalah skrin penuh tanpa takuk, sistem dwi kamera dengan zum sehingga 5-kali, pengecasan pantas Super VOOC pertama didunia, dan kebolehan rangkaian 5G untuk panggilan video.

Buat masa ini, kamera dengan teknologi 5-kali zum hanya terdapat pada peranti Huawei P20 Pro – itupun bukan menggunakan zum optikal. Kini, dengan teknologi yang lebih komersial OPPO turut menampilkan teknologi kamera dengan 5-kali zum melalui pembinaan kamera berkonsepkan periskop. Perumah kamera OPPO Find X dikhabarkan memiliki ketebalan hanya setebal 5.7mm. Menariknya, perumah kamera ini ialah 10 peratus lebih tebal berbanding perumah kamera dengan 2-kali zum yang ada di pasaran.

OPPO Super VOOC telah diperkenalkan sudah sekian lama iaitu pada tahun 2016, cuma ia tidak diperluaskan sehingga ke barisan pengeluaran. Tidak lagi kekal sebagai teknologi konsep, tiba masanya OPPO meletakkannya kedalam OPPO Find X. Menerusi ujian yang dilakukan pasukan OPPO di makmal, sistem pengecasan Super VOOC mampu memenuhkan bateri hanya dalam tempoh yang singkat. Cuba bayangkan hanya 15 minit untuk bateri sebesar 2,500mAh dipenuhkan!

Pada Januari 2018, OPPO telah mengumumkan program 5G dengan kerjasama Qualcomm Technologies. Selepas beberapa bulan iaitu pada 10 Mei yang lalu, Institut Penyelidikan Global OPPO pula mengumumkan kejayaan mereka dalam demonstrasi rangkaian 5G. Lantas, menjadikan teknologi ini yang pertama didunia menggunakan teknologi dipanggil 3D Structured Light untuk panggilan video 5G.

Selepas pengenalan iPhone X tahun lepas, banyak pengeluar mula menghasilkan peranti dengan skrin bertakuk. Bagaimanapun, baru-baru ini sempena FIFA 2018, sebuah syarikat dari China telah menunjukkan ‘taring’ dengan memperkenalkan peranti konsep dikenali sebagai ‘APEX’. Tidak mahu ketinggalan, OPPO Find X dikatakan bakal menggunakan skrin penuh tanpa takuk pertama keluaran OPPO. Skrin yang penuh menjadikan peranti ini memiliki nisbah skrin-ke-kerangka hampir 94 peratus berbanding iPhone X dengan 83 peratus.

Jadi, dengan senarai ciri-ciri menarik ini, adakah anda berasa teruja dengan OPPO Find X? Tinggalkan komen di bawah.

Tonton Live Streaming Terus Dari Paris Sempena Pelancaran OPPO Find X


Honor magic 2 Bakal Mengagumkan Mata Yang Melihat

honor bakal tampil dengan buah tangan terbaharu buat peminat telefon pintar apabila bakal melancarkan Honor Magic 2 yang mana merupakan sebuah telefon ‘Screen Slider’. Namun menurut maklumat tertiris semua ini bakal didedahkan pada hujung bulan ini.

Honor magic 2 dilihat bakal menggunakan mekanisma mengelongsor (Sliding) seperti telefon Nokia yang dalu namun ia mengelongsong untuk bagi mendedahkan kamera telefon ini.

Bukan itu sahaja, ia juga bakal didatangkan dengan pengesan jari pada paparan skrin tetapi dengan key yang berbeza.Walaupun kebanyakan FOD menggunakan skrin LCD, namun bagi Honor Magic 2, ia akan menggunakan Amoled.

Selain itu, telefon ini juga mungkin akan menggunakan graphene-based battery yang pertama yang dipercayai adalah lebih selamat dan boleh diharap berbanding lithium-ion.